cyanic-selkie/wikianc huggingface dataset:
ರಜತಕರ್ಮಿ
ಇದು ಬೆಳ್ಳಿ ಹಾಳೆ ಲೋಹವನ್ನು ತೆಟ್ಟೆಪಾತ್ರೆ (ಊಟದ ಸಾಮಾನುಗಳು, ಬೋಗುಣಿಗಳು, ಗಂಜಿಪಾತ್ರೆಗಳು, ಕಪ್‍ಗಳು, ಮೋಂಬತ್ತಿ ಸ್ತಂಭಗಳು, ಹೂದಾನಿಗಳು, ಯೂವರ್‍ಗಳು, ಕಲಶಗಳು, ಇತ್ಯಾದಿ), ಚಪ್ಪಟೆ ಸಾಮಾನುಗಳು, ಶಿಲ್ಪ, ಮತ್ತು ಮನೆ ಬೆಳ್ಳಿಯ ಇತರ ವಸ್ತುಗಳಾಗಿ ಬದಲಾಯಿಸುವ ಕಲೆ. ಇದು ಆಭರಣ ತಯಾರಿಕೆಯನ್ನು ಕೂಡ ಒಳಗೊಳ್ಳಬಹುದು.
ರಜತಕರ್ಮಿಗಳು ಅಪ್ಪಟ ಮತ್ತು ಉತ್ಕೃಷ್ಟ ಬೆಳ್ಳಿ ಹಾಳೆ ಲೋಹ ಮತ್ತು ದಬ್ಬೆ ದಾಸ್ತಾನು ಸರಕಿನಿಂದ ನಿರ್ದಿಷ್ಟ ಆಕಾರಗಳನ್ನು ಗರಗಸದಿಂದ ಕೊಯ್ದು ಅಥವಾ ಕತ್ತರಿಸಿ, ನಂತರ ಬಡಿಗಲ್ಲುಗಳು ಮತ್ತು ದಸಿಗಳ ಮೇಲೆ ಲೋಹವನ್ನು ರೂಪಿಸಲು ಸುತ್ತಿಗೆಗಳನ್ನು ಬಳಸುತ್ತಾರೆ. ಬೆಳ್ಳಿಯನ್ನು ತಣ್ಣಗಿದ್ದಾಗಲೇ (ಕೊಠಡಿ ತಾಪಮಾನದಲ್ಲಿ) ಬಡಿಯುತ್ತಾರೆ. ಲೋಹವನ್ನು ಬಡಿದಾಗ, ಮಣಿಸಿದಾಗ, ಮತ್ತು ಅದಕ್ಕೆ ಆಕಾರ ಕೊಟ್ಟಾಗ, ಅದು ಗಟ್ಟಿಯಾಗುತ್ತದೆ.
ವರ್ಗ:ಉದ್ಯೋಗಗಳು
ಡರ್ಟಿ ಪಿಕ್ಚರ್:ಸಿಲ್ಕ್ ಸಕತ್ ಮಗಾ
ಡರ್ಟಿ ಪಿಕ್ಚರ್: ಸಿಲ್ಕ್ ಸಕ್ಕತ್ ಮಗಾ- ತ್ರಿಶೂಲ್ ಬರೆದು ನಿರ್ದೇಶಿಸಿದ 2013 ರ  ಕನ್ನಡ ಭಾಷೆಯ ಜೀವನಚರಿತ್ರೆಯ ಚಲನಚಿತ್ರವಾಗಿದೆ. ಈ ಚಿತ್ರವನ್ನು ವೆಂಕಟಪ್ಪ ನಿರ್ಮಿಸಿದ್ದಾರೆ ಮತ್ತು ವೀಣಾ ಮಲಿಕ್ ಅವರು ದಕ್ಷಿಣ ಭಾರತದಲ್ಲಿ ಮೊದಲ ಬಾರಿಗೆ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಪೋಷಕ ಪಾತ್ರವರ್ಗದಲ್ಲಿ ಅಕ್ಷಯ್, ಸನಾ, ಅನಿತಾ ಭಟ್ ಮತ್ತು ಶ್ರೀನಿವಾಸ ಮೂರ್ತಿ ಇದ್ದಾರೆ. ಜಸ್ಸಿ ಗಿಫ್ಟ್ ಸಂಗೀತ ಸಂಯೋಜಿಸಿದ್ದು, ಜೈ ಆನಂದ್ ಛಾಯಾಗ್ರಹಣವಿದೆ.
ಸಿನಿಮಾ ಇಂಡಸ್ಟ್ರಿಯಲ್ಲಿ ಯಸಸ್ಸು ಸಾಧಿಸಲು ಯಾವುದೇ ಹಂತಕ್ಕೂ ಹೋಗಲು ಸಿದ್ಧವಾಗಿರುವ ಮಹತ್ವಾಕಾಂಕ್ಷಿ ನಟಿಯ ಕಥೆಯನ್ನು ಚಿತ್ರ ಚಿತ್ರಿಸುತ್ತದೆ. ಇದು ತನ್ನ ಕಾಮಪ್ರಚೋದಕ ಪಾತ್ರಗಳಿಗೆ ಹೆಸರುವಾಸಿಯಾದ ದಕ್ಷಿಣ ಭಾರತದ ನಟಿ ಸಿಲ್ಕ್ ಸ್ಮಿತಾ ಅವರ ಜೀವನದಿಂದ ಸ್ಫೂರ್ತಿ ಪಡೆದಿದೆ. ಸಿಲ್ಕ್ ಸಕ್ಕತ್ ಮಗಾ ಆರ್ಥಿಕವಾಗಿ ಯಶಸ್ವಿಯಾಯಿತು. ಇದು ತೆಲುಗಿನಲ್ಲಿ ರೆಡ್ ಮಿರ್ಚಿ ಎಂದು ಡಬ್ ಆಗಿತ್ತು.
ಬಿಡುಗಡೆ
,ಸಿಲ್ಕ್ ಸಕ್ಕತ್ ಹಾಟ್ ಕರ್ನಾಟಕದಲ್ಲಿ 150 ಚಿತ್ರಮಂದಿರಗಳಲ್ಲಿ ತೆರೆಕಂಡಿದೆ. . ಸಿಲ್ಕ್ ಸಕ್ಕತ್ ಹಾಟ್ "ಸಿಲ್ಕ್ ಅನ್ನು ಸ್ಯಾಂಡಲ್ವುಡ್ನಲ್ಲಿ ಅತಿದೊಡ್ಡ ಬ್ಲಾಕ್ಬಸ್ಟರ್ ಎಂದು ಹೆಸರಿಸಲಾಗಿದೆ, ಈ ಪ್ರದೇಶದಲ್ಲಿ ಚಲನಚಿತ್ರ ನಿರ್ಮಾಣದ ಮಾನದಂಡವನ್ನು ಅನ್ನು ಹೆಚ್ಚಿಸಿದೆ. ಇದು ಕರ್ನಾಟಕದಾದ್ಯಂತ ಹೌಸ್‌ಫುಲ್ ಆಗುತ್ತಿದೆ." ಇದು ಬೆಂಗಳೂರಿನ ಕೈಲಾಶ್ ಥಿಯೇಟರ್‌ನಲ್ಲಿ 100 ದಿನಗಳನ್ನು ಪೂರೈಸಿದೆ.
ಧ್ವನಿಮುದ್ರಿಕೆ
ಕವಿರಾಜ್ ಅವರ ಸಾಹಿತ್ಯಕ್ಕೆ ಜಸ್ಸಿ ಗಿಫ್ಟ್ 5 ಹಾಡುಗಳನ್ನು ರಚಿಸಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಪತಂಜಲಿ ಆಯುರ್ವೇದ
ಪತಂಜಲಿ ಆಯುರ್ವೇದ ನಿಯಮಿತ ಒಂದು ಭಾರತೀಯ ಎಫ್ಎಮ್‍ಸಿಜಿ (ವೇಗವಾಗಿ ಚಲಿಸುವ ಗ್ರಾಹಕ ಸರಕುಗಳು) ಕಂಪನಿ. ತಯಾರಿಕಾ ಘಟಕಗಳು ಮತ್ತು ಪ್ರಧಾನ ಕಚೇರಿ ಹರಿದ್ವಾರದ ಕೈಗಾರಿಕಾ ಪ್ರದೇಶದಲ್ಲಿ ನೆಲೆಸಿದೆ. ಇದರ ನೊಂದಾಯಿತ ಕಚೇರಿ ದೆಹಲಿಯಲ್ಲಿದೆ. ಈ ಕಂಪನಿ ಖನಿಜ ಮತ್ತು ಗಿಡಮೂಲಿಕೆ ಉತ್ಪನ್ನಗಳನ್ನು ತಯಾರಿಸುತ್ತದೆ. ಅದು ನೇಪಾಳದಲ್ಲೂ ತಯಾರಿಕಾ ಘಟಕಗಳನ್ನು ಹೊಂದಿದೆ. ಸಿಎಲ್ಎಸ್ಎ ಮತ್ತು ಎಚ್ಎಸ್‍ಬಿಸಿ ಪ್ರಕಾರ, ಪತಂಜಲಿ ಭಾರತದಲ್ಲಿನ ಅತ್ಯಂತ ತ್ವರಿತ ಬೆಳವಣಿಗೆಯ ಎಫ್ಎಮ್‍ಸಿಜಿ ಕಂಪನಿ. ಇದರ ಮಾರುಕಟ್ಟೆ ಮೌಲ್ಯ ರೂ ೩೦೦೦ ಕೋಟಿ ಮತ್ತು ಕೆಲವರು ೨೦೧೫-೧೬ರ ಆರ್ಥಿಕ ವರ್ಷಕ್ಕೆ ೫೦೦೦ ಕೋಟಿ ರೂ. ಆದಾಯ ಎಂದು ಅಂದಾಜಿಸುತ್ತಾರೆ. ೨೦೧೮ರಲ್ಲಿ ಭಾರತದ ವಿಶ್ವಾಸಾರ್ಹ ಬ್ರ್ಯಾಂಡ್ ಪಟ್ಟಿಯಲ್ಲಿ ೧೩ನೇ ಸ್ಥಾನ ಪಡೆದಿದೆ ಮತ್ತು ಎಫ್ಎಮ್‍ಸಿಜಿ ವಿಭಾಗದಲ್ಲಿ ಪ್ರಥಮ ಸ್ಥಾನ ಪಡೆದಿದೆ. ಪತಂಜಲಿ ಉತ್ಪನ್ನಗಳಿಂದ ಬರುವ ಲಾಭ ಧರ್ಮಾರ್ಥ ಸಂಸ್ಥೆಗೆ ಹೋಗುತ್ತದೆ ಎಂದು ತಮ್ಮ ಸಂದರ್ಶನದಲ್ಲಿ ಬಾಬಾ ರಾಮ್ ದೇವ್ ಹೇಳಿದ್ದಾರೆ.
ಸ್ಥಾಪನೆ
೨೦೦೬ರಲ್ಲಿ ಬಾಬಾ ರಾಮ್ ದೇವ್ ಬಾಲಕೃಷ್ಣರ ಜೊತೆಗೆ ಪತಂಜಲಿ ಆಯುರ್ವೇದ ನಿಯಮಿತವನ್ನು ಸ್ಥಾಪಿಸಿದರು. ಆಯುರ್ವೇದ ವಿಜ್ಞಾನವನ್ನು ಆಧುನಿಕ ತಂತ್ರಜ್ಞಾನ ಮತ್ತು ಪ್ರಾಚೀನ ಜ್ಞಾನಕ್ಕೆ ಅನುಗುಣವಾಗಿ ಸಮನ್ವಯಗೊಳಿಸುವುದು ಇದರ ಉದ್ದೇಶ.
ಉತ್ಪಾದನೆ
ಹರಿದ್ವಾರದಲ್ಲಿರುವ ಪತಂಜಲಿ ಆಹಾರ ಮತ್ತು ಗಿಡಮೂಲಿಕೆ ಉದ್ಯಾನವನ ಪತಂಜಲಿ ಆಯುರ್ವೇದ ನಿರ್ವಹಿಸುತ್ತಿರುವ ಮುಖ್ಯ ಉತ್ಪಾದನ ಕೇಂದ್ರವಾಗಿದೆ. ಈ ಕಂಪನಿಯು ೩೫,೦೦೦ ಕೋಟಿ ಉತ್ಪಾದಾನ ಸಾಮರ್ಥ್ಯವನ್ನು ಹೊಂದಿದೆ. ತನ್ನ ಉತ್ಪಾದಾನ ಸಾಮರ್ಥ್ಯವನ್ನು ಹೊಸ ಉತ್ಪಾದಾನ ಘಟಕಗಳ ಮೂಲಕ ವಿಸ್ತರಿಸುವ ಪಕ್ರಿಯೆಯಲ್ಲಿದೆ. ಭಾರತ ಮತ್ತು ನೇಪಾಳದಲ್ಲಿ ಮತ್ತಷ್ಟು ಘಟಕಗಳನ್ನು ಸ್ಥಾಪಿಸುವ ಯೋಜನೆಯಲ್ಲಿದೆ.
ಉತ್ಪನ್ನಗಳು
ಪತಂಜಲಿ ಆಯುರ್ವೇದ ಪರ್ಸನಲ್ ಕೇರ್ ಮತ್ತು ಆಹಾರ ವರ್ಗಗಳಲ್ಲಿ ಉತ್ಪನ್ನಗಳನ್ನು ಉತ್ಪಾದಿಸುತ್ತದೆ. ಕಂಪನಿಯು ೪೫ ಬಗೆಯ ಸೌಂದರ್ಯವರ್ಧಕ ಉತ್ಪನ್ನ ಮತ್ತು ೩೦ ಬಗೆಯ ಆಹಾರ ಉತ್ಪನ್ನಗಳನ್ನು ಒಳಗೊಂಡೆತಡ ೨೫೦೦ಕ್ಕೂ ಹೆಚ್ಚು ಉತ್ಪನ್ನಗಳನ್ನು ತಯಾರಿಸುತ್ತದೆ. ಪತಂಜಲಿ ಸೌಂದರ್ಯ ಮತ್ತು ಶಿಶು ಉತ್ಪನ್ನಗಳನ್ನು ಸಹ ಪ್ರಾರಂಭಿಸಿದೆ. ನೆಗಡಿ ಮತ್ತು ದೀರ್ಘಕಾಲದ ಪಾರ್ಶ್ವವಾಯುವರೆಗೆ ಅನೇಕ ಕಾಯಿಲೆಗಳು ಮತ್ತು ಶಾರೀರಿಕ ಪರಿಸ್ಥಿತಿಗಳನ್ನು ಗುಣಪಡಿಸಲು ಪತಂಜಲಿ ಆಯುರ್ವೇದಿಕ ತಯಾರಿಕಾ ವಿಭಾಗವು ೩೦೦ಕ್ಕಿಂತ ಹೆಚ್ಚು ಔಷಧಿಗಳನ್ನು ಹೊಂದಿದೆ.೨೦೧೬ರಲ್ಲಿ ಪತಂಜಲಿ ಜವಳಿ ಉತ್ಪಾದಾನ ಕೇಂದ್ರಕ್ಕೆ ಪ್ರವೇಶಿಸುವುದಾಗಿ ಘೋಷಿಸಿದೆ. ಕಂಪನಿಯು ಕುರ್ತಾ, ಪೈಜಾಮದಂತಹ ಸಾಂಪ್ರದಾಯಿಕ ಬಟ್ಟೆಗಳನ್ನು ಮಾತ್ರವಲ್ಲದೆ ಜೀನ್ಸ್‌ನಂತಹ ಜನಪ್ರಿಯ ಪಾಶ್ಚಾತ್ಯ ಬಟ್ಟೆಗಳನ್ನೂ ತಯಾರಿಸುತ್ತದೆ ಎಂದು ಹೇಳಿದೆ.
ಮಾರಾಟ ಮತ್ತು ವಿತರಣೆ
ಮೇ ೨೦೧೬ರ ಪ್ರಕಾರ ಪತಂಜಲಿ ಆಯುರ್ವೇದ ಸುಮಾರು ೪೭೦೦ ಮಾರಾಟ ಮಳಿಗೆಗಳ ಮೂಲಕ ತನ್ನ ಉತ್ಪನ್ನಗಳನ್ನು ಮಾರಾಟ ಮಾಡುತ್ತದೆ. ಪತಂಜಲಿ ತನ್ನ ಉತ್ಪನ್ನಗಳನ್ನು ಆನ್‌ಲೈನ್‌ ಮೂಲಕ ಕೂಡ ಮಾರಾಟ ಮಾಡುತ್ತದೆ. ರೈಲ್ವೆ ನಿಲ್ದಾಣ ಮತ್ತು ವಿಮಾನ ನಿಲ್ದಾಣಗಳಲ್ಲು ತನ್ನ ಮಳಿಗೆಗಳನ್ನು ತೆರೆಯಲು ಯೋಚಿಸುತ್ತಿದೆ. ಪತಂಜಲಿ ಆಯುರ್ವೇದವು ಪಿಟ್ಟಿ ಗ್ರೂಪ್ ಮತ್ತು ಕಿಶೋರ್ ಬಿಯಾನಿಯ ಫ್ಯೂಚರ್ ಗ್ರೂಪ್ ನೊಂದಿಗೆ ಒಪ್ಪಂದ ಮಾಡಿಕೊಂಡಿದೆ. ಫ್ಯೂಚರ್ ಗ್ರೂಪ್ ನೊಂದಿಗೆ ಒಪ್ಪಂದದ ಪ್ರಕಾರ ಪತಂಜಲಿಯ ಎಲ್ಲಾ ಗ್ರಾಹಕ ಉತ್ಪನ್ನಗಳು ಫ್ಯೂಚರ್ ಗ್ರೂಪ್ ಮಳಿಗೆಗಳಲ್ಲಿ ಲಭ್ಯವಿರಯತ್ತದೆ. ಪತಂಜಲಿ ಆಯುರ್ವೇದ ಉತ್ಪನ್ನಗಳು ಆನ್ ಲೈನ್ ಚಾನೆಲ್ ಗಳ ಹೊರತಾಗಿ ಹೈಪರ್ ಸಿಟಿ ಮತ್ತು ಸ್ಟಾರ್ ಬಜಾರ್ ಸೇರಿದಂತೆ ಆಧುನಿಕ ಮಳಿಗೆಗಳಲ್ಲಿ ಲಭ್ಯವಿದೆ. ಫ್ಯೂಚರ್ ಗ್ರೂಪ್ ಪ್ರತಿ ತಿಂಗಳು ಸುಮಾರು ೩೦ ಕೋಟಿ ಮೌಲ್ಯದ ಉತ್ಪನ್ನಗಳನ್ನು ಮಾರಾಟ ಮಾಡುತ್ತದೆ.
ಉಲ್ಲೇಖಗಳು
ವರ್ಗ:ಕಂಪನಿಗಳು ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಸಾಪೇಕ್ಷ ದಿಕ್ಕು
‍thumb|250px|ಒಬ್ಬ ಮಾನವನಿಗೆ ಸಾಪೇಕ್ಷವಾಗಿ x (ಬಲ-ಎಡ), y (ಮುಂದೆ-ಹಿಂದೆ) ಮತ್ತು z (ಮೇಲೆ-ಕೆಳಗೆ) ಅಕ್ಷಗಳನ್ನು ವಿವರಿಸುವ ಬಲಗೈ [[ಕಾರ್ಟೇಸಿಯನ್ ನಿರ್ದೇಶನಾಂಕ ವ್ಯೂಹ.]]
ಎಡ, ಬಲ, ಮುಂದೆ, ಹಿಂದೆ, ಮೇಲೆ, ಮತ್ತು ಕೆಳಗೆ ಇವು ಅತ್ಯಂತ ಸಾಮಾನ್ಯ ಸಾಪೇಕ್ಷ ದಿಕ್ಕುಗಳು. ಯಾವುದೇ ಸಾಪೇಕ್ಷ ದಿಕ್ಕುಗಳಿಗೆ ಯಾವ ನಿರಪೇಕ್ಷ ದಿಕ್ಕೂ ಅನುರೂಪವಾಗಿಲ್ಲ. ಇದು ಭೌತಶಾಸ್ತ್ರದ ನಿಯಮಗಳ ಸ್ಥಾನಾಂತರ ಅಪರಿಣಾಮಿತ್ವದ ಒಂದು ಪರಿಣಾಮ: ಸಡಿಲವಾಗಿ ಹೇಳುವುದಾದರೆ, ಒಬ್ಬರು ಯಾವ ದಿಕ್ಕಿನಲ್ಲಿ ಚಲಿಸಿದರೂ ಪ್ರಕೃತಿಯ ವರ್ತನೆ ಸಮಾನವಾಗಿರುತ್ತದೆ. ಮೈಕಲ್ಸನ್-ಮೊರ್ಲಿ ಶೂನ್ಯ ಫಲಿತಾಂಶ ತೋರಿಸಿಕೊಟ್ಟಂತೆ, ನಿರಪೇಕ್ಷ ಜಡತ್ವದ ಉಲ್ಲೇಖ ಚೌಕಟ್ಟು ಅಂತ ಯಾವುದೂ ಇಲ್ಲ. ಆದರೆ, ಸಾಪೇಕ್ಷ ದಿಕ್ಕುಗಳ ನಡುವೆ ನಿರ್ದಿಷ್ಟ ಸಂಬಂಧಗಳಿವೆ. ಎಡ ಮತ್ತು ಬಲ, ಮುಂದೆ ಮತ್ತು ಹಿಂದೆ, ಹಾಗೂd ಮೇಲೆ ಮತ್ತು ಕೆಳಗೆ ಪರಸ್ಪರ ಪೂರಕವಾದ ದಿಕ್ಕುಗಳ ಮೂರು ಯುಗ್ಮಗಳು, ಮತ್ತು ಪ್ರತಿ ಯುಗ್ಮವು ಇತರ ಎರಡೂ ಯುಗ್ಮಗಳಿಗೆ ಲಂಬಕೋನೀಯವಾಗಿದೆ. ಸಾಪೇಕ್ಷ ದಿಕ್ಕುಗಳನ್ನು ಸ್ವಕೇಂದ್ರಿತ ನಿರ್ದೇಶನಾಂಕಗಳು ಎಂದೂ ಕರೆಯಲಾಗುತ್ತದೆ.
ಸಹಜ ಪರಿಸರದ ರೇಖಾಗಣಿತವನ್ನು ಆಧರಿಸಿದ ಎಡ ಮತ್ತು ಬಲದ ವ್ಯಾಖ್ಯಾನಗಳು ಒಡ್ಡೊಡ್ಡಾಗಿರುವುದರಿಂದ, ಆಚರಣೆಯಲ್ಲಿ, ಸಾಪೇಕ್ಷ ದಿಕ್ಕಿನ ಶಬ್ದಗಳ ಅರ್ಥವನ್ನು ಸಂಪ್ರದಾಯ, ಸಂಸ್ಕೃತಿಗ್ರಹಣ, ಶಿಕ್ಷಣ, ಮತ್ತು ನೇರ ಉಲ್ಲೇಖದ ಮೂಲಕ ತಿಳಿಸಲಾಗುತ್ತದೆ. ಮೇಲೆ ಮತ್ತು ಕೆಳಗಿನ ಒಂದು ಸಾಮಾನ್ಯ ವ್ಯಾಖ್ಯಾನವು ಗುರುತ್ವ ಮತ್ತು ಭೂಮಿಯನ್ನು ಉಲ್ಲೇಖದ ಚೌಕಟ್ಟಾಗಿ ಬಳಸುತ್ತದೆ. ಭೂಮಿ ಮತ್ತು ಯಾವುದೇ ಇತರ ಹತ್ತಿರದ ವಸ್ತುವಿನ ನಡುವೆ ಪಾತ್ರವಹಿಸುವ ಬಹಳ ಗಮನಾರ್ಹವಾದ ಗುರುತ್ವ ಬಲವಿರುವುದರಿಂದ, ಭೂಮಿಯ ಸಂಬಂಧದಲ್ಲಿ ವಸ್ತುವಿಗೆ ಮುಕ್ತವಾಗಿ ಬೀಳಲು ಅವಕಾಶ ನೀಡಿದಾಗ ವಸ್ತು ಚಲಿಸುವ ದಿಕ್ಕನ್ನು ಕೆಳದಿಕ್ಕು ಎಂದು ವ್ಯಾಖ್ಯಾನಿಸಲಾಗುತ್ತದೆ. ಹಾಗಾಗಿ ಮೇಲ್ ದಿಕ್ಕನ್ನು ಕೆಳದಿಕ್ಕಿನ ವಿರುದ್ಧ ದಿಕ್ಕು ಎಂದು ವ್ಯಾಖ್ಯಾನಿಸಲಾಗುತ್ತದೆ. ಮತ್ತೊಂದು ಸಾಮಾನ್ಯ ವ್ಯಾಖ್ಯಾನವು ಲಂಬವಾಗಿ ನಿಂತ ಮಾನವ ಶರೀರವನ್ನು ಉಲ್ಲೇಖದ ಚೌಕಟ್ಟಾಗಿ ಬಳಸುತ್ತದೆ. ಆ ಸಂದರ್ಭದಲ್ಲಿ, ಮೇಲ್ ದಿಕ್ಕನ್ನು ಪಾದಗಳಿಂದ ತಲೆಯವರೆಗಿನ ದಿಕ್ಕೆಂದು ವ್ಯಾಖ್ಯಾನಿಸಲಾಗುತ್ತದೆ, ಮತ್ತು ಭೂಮಿಯ ಮೇಲ್ಮೈಗೆ ಲಂಬವಾಗಿರುತ್ತದೆ. ಬಹುತೇಕ ಸಂದರ್ಭಗಳಲ್ಲಿ, ಮೇಲ್ ದಿಕ್ಕು ಸಾಮಾನ್ಯವಾಗಿ ಗುರುತ್ವದ ಎಳೆತಕ್ಕೆ ವಿರುದ್ಧವಾದ ದಿಶಾತ್ಮಕ ಸ್ಥಾನವಾಗಿದೆ.
ಸಾಮಾನ್ಯ ಉಲ್ಲೇಖ ಚೌಕಟ್ಟು ಬೇಕಾದ ಸಂದರ್ಭಗಳಲ್ಲಿ, ಸ್ವಕೇಂದ್ರಿತ ನೋಟವನ್ನು ಬಳಸುವುದು ಅತ್ಯಂತ ಸಾಮಾನ್ಯವಾಗಿರುತ್ತದೆ. ರಸ್ತೆ ಚಿಹ್ನೆಗಳು ಒಂದು ಸರಳ ಉದಾಹರಣೆ. ವೈದ್ಯಶಾಸ್ತ್ರ ಮತ್ತು ವಿಜ್ಞಾನದಲ್ಲಿ, ನಿಖರ ವ್ಯಾಖ್ಯಾನಗಳು ಬಹಳ ಮುಖ್ಯವಾಗಿರುವುದರಿಂದ, ಸಾಪೇಕ್ಷ ದಿಕ್ಕುಗಳು (ಎಡ ಮತ್ತು ಬಲ) ಜೀವಿಯ ಬದಿಗಳು, ವೀಕ್ಷಕನ ಬದಿಗಳಲ್ಲ.
ಉಲ್ಲೇಖಗಳು
ವರ್ಗ:ಜ್ಯಾಮಿತಿ ದಿಕ್ಕುಗಳು ವರ್ಗ:ಭೂಗೋಳ
ವಾದ್ಯಸಂಗೀತ
ವಾದ್ಯಸಂಗೀತ ಎಂದರೆ ಸಾಹಿತ್ಯ ಅಥವಾ ಗಾಯನವಿರದ ಸಂಗೀತ ಸಂಯೋಜನೆ ಅಥವಾ ಸಂಗೀತ ಮುದ್ರಣ. ಆದರೆ ಇದು ದೊಡ್ಡ ಬ್ಯಾಂಡ್ ಸನ್ನಿವೇಶದಲ್ಲಿ ಒದರಿದ ಸಹಾಯಕ ಗಾಯನದಂತಹ ಕೆಲವು ಅಸ್ಫುಟ ಧ್ವನಿಗಳನ್ನು ಒಳಗೊಳ್ಳಬಹುದು. ಅರ್ಥದ ವಿಸ್ತರಣೆ ಮೂಲಕ, ಹಾಡು ಶಬ್ದದ ವಿಶಾಲವಾದ ಅರ್ಥವು ವಾದ್ಯಸಂಗೀತವನ್ನು ಸೂಚಿಸಬಹುದು. ಸಂಗೀತವನ್ನು ಮುಖ್ಯವಾಗಿ ಅಥವಾ ಕೇವಲ ಸಂಗೀತ ವಾದ್ಯಗಳನ್ನು ಬಳಸಿ ಸೃಷ್ಟಿಸಲಾಗುತ್ತದೆ. ವಾದ್ಯಸಂಗೀತವು ಸಂಯೋಜಕನು ಸಂಯೋಜಿಸಿದ ನಂತರ ಸಂಗೀತ ಸಂಕೇತ ರೂಪದಲ್ಲಿರಬಹುದು; ಸಂಯೋಜಕನ ಮನಸ್ಸಿನಲ್ಲಿರಬಹುದು (ವಿಶೇಷವಾಗಿ ಸಂಯೋಜಕನು ಕೃತಿಯನ್ನು ಸ್ವತಃ ನುಡಿಸುವ ಸಂದರ್ಭಗಳಲ್ಲಿ, ಉದಾಹರಣೆಗೆ ಬ್ಲೂಸ್‌ ತನಿ ಗಿಟಾರ್‌ವಾದಕ ಅಥವಾ ಜಾನಪದ ಸಂಗೀತದ ಫ಼ಿಡಲ್ ವಾದಕ); ಒಬ್ಬನೇ ವಾದಕನಿಂದ ಅಥವಾ ಸಂಗೀತಮೇಳದಿಂದ ನೇರವಾಗಿ ಪ್ರದರ್ಶಿಸಲ್ಪಟ್ಟ ಕೃತಿಯ ರೂಪದಲ್ಲಿ ಇರಬಹುದು.
ಉಲ್ಲೇಖಗಳು
ವರ್ಗ:ಸಂಗೀತ ರಚನೆಗಳು ವರ್ಗ:Pages with unreviewed translations
ಇಂದ್ರಗಿರಿ ಆದಿನಾಥ ಸ್ವಾಮಿ ಬಸದಿ, ಹಾಡುವಳ್ಳಿ
ಇಂದ್ರಗಿರಿಯ ಶ್ರೀ ಆದಿನಾಥ ಸ್ವಾಮಿ ಬಸದಿಯು ಕರ್ನಾಟಕದ ಕರಾವಳಿ ಬಸದಿಗಳಲ್ಲೊಂದು.
ಸ್ಥಳ
ಹಾಡುವಳ್ಳಿಯ ಬಸದಿ ಸಮುಚ್ಚಯದಿಂದ ಸುಮಾರು ಎರಡು ಕಿಲೋಮೀಟರ್ ದೂರದಲ್ಲಿರುವ ಇಂದ್ರಗಿರಿ ಎಂಬ ಬೆಟ್ಟದ ಮೇಲೆ ಶ್ರೀ ಆದಿನಾಥ ಸ್ವಾಮಿಯ ಬಸದಿಯೆಂದು ಕರೆಯಲ್ಪಡುವ ಪಾಳು ಬಿದ್ದಿರುವ ಕಟ್ಟಡವೊಂದು ಸಿಗುತ್ತದೆ. ಅಲ್ಲಿ ಪರ‍್ಣವಾದ ಬಸದಿಯೆಂಬ ಕಟ್ಟಡವಿಲ್ಲ. ಮುರಿದುಬಿದ್ದಿರುವ ಕೆಲವು ಗೋಡೆಗಳು ಮತ್ತು ಕಲ್ಲು ಚಪ್ಪಡಿಗಳು ಮಾತ್ರ ಕಂಡು ಬರುತ್ತವೆ. ಈ ಪರಿಸರವು ಕಾಡಿನ ಗಿಡಮರಗಳಿಂದ ಆವೃತವಾಗಿದ್ದು ಇಲ್ಲಿಗೆ ಕಾಡಿನಲ್ಲಿ ದಾರಿ ಮಾಡಿಕೊಂಡು ಹೋಗಬೇಕಷ್ಟೇ.
ಹಿನ್ನಲೆ
ಹಿಂದೆ ಇಲ್ಲಿ ಬಸದಿ ಕಟ್ಟಡವೊಂದು ಇದ್ದುದನ್ನು ಕಂಡವರಿಲ್ಲ. ಆದರೆ ಕೆಲವು ದಾಖಲೆಗಳ ಅನುಸಾರ ಇಲ್ಲಿ ಆದಿನಾಥ ಸ್ವಾಮಿಯ ಬಸದಿ ಇತ್ತು. ಇದಕ್ಕೆ ಪುರಾವೆಯಾಗಿ ಬಳಿಯಲ್ಲಿ ಅಕ್ಷರಗಳು ತುಂಬಾ ಸವೆದು ಹೋಗಿರುವ ಒಂದು ಶಿಲಾಶಾಸನವಿದೆ.
ಆವರಣ
ಬಸದಿಯ ಮಧ್ಯದಲ್ಲಿ ಮೇಲ್ಗಡೆ ಜಿನ ಬಿಂಬದ ಇಕ್ಕೆಲೆಗಳಲ್ಲಿ ಶ್ರುತಪೀಠದೊಂದಿಗೆ ಉಪದೇಶ ಮಾಡುತ್ತಿರುವ ಮುನಿಗಳ ಆಕೃತಿ ಇರುವುದರಿಂದ ಇದು ಜೈನ ಶಾಸನವೆಂದೂ ಮತ್ತು ಬಳಿಯಲ್ಲಿದ್ದುದು ಜೈನ ಬಸದಿಯೆಂದೂ ಹೇಳಲು ಸಾಧ್ಯವಾಗುತ್ತದೆ. ಗರ್ಭಗೃಹ ಇರಬಹುದಾಗಿದ್ದ ಸ್ಥಳದಲ್ಲಿ ಚಾರಣ ಮುನಿಗಳ ಪಾದಗಳ ಉಬ್ಬುಶಿಲ್ಪವಿದೆ. ಇಲ್ಲಿಯ ಕಟ್ಟಡಗಳು ಬಹಳ ವರ್ಷಗಳ ಹಿಂದೆಯೇ ಬಿದ್ದಿರಬಹುದೆಂದು ಹೇಳಬಹುದು.
ಉಲ್ಲೇಖಗಳು
ವರ್ಗ:ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ತುರುಗಾಹಿ ರಾಮಣ್ಣ
ತುರುಗಾಹಿ ರಾಮಣ್ಣ ಶಿವಶರಣ, ವಚನಕಾರ, ಶ್ರೇಷ್ಠ ಜ್ಞಾನಿ, ಆಧ್ಯಾತ್ಮದಲ್ಲಿ ಅತುಳವಾದ ಆಸಕ್ತಿಯನ್ನು ಹೊಂದಿದ್ದವ, ಇವನ ಊರು, ಜಾತಿ, ತಂದೆ ತಾಯಿ-ಈ ಬಗ್ಗೆ ಎಲ್ಲಿಯೂ ಉಲ್ಲೇಖವಿಲ್ಲ.
ಕಾಲ
ಈತನ ಕಾಲ ಸು. 1160 ಅಂದರೆ ಈತ ಬಸವಣ್ಣ, ಅಲ್ಲಮಪ್ರಭು ಮುಂತಾದವರ ಸಮಕಾಲೀನ, ಬಸವಣ್ಣ, ಚೆನ್ನಬಸವಣ್ಣ, ಅಲ್ಲಮಪ್ರಭು, ಅಕ್ಕಮಹಾದೇವಿ-ಇವರು ಲಿಂಗೈಕ್ಯರಾದ ಸಮಯದಲ್ಲಿ ಜೀವಿಸಿದ್ದನೆಂದೂ ಅನಂತರ ಇವನೂ ಲಿಂಗೈಕ್ಯನಾದನೆಂದೂ ತಿಳಿದುಬರುತ್ತದೆ.
ಕಾಯಕ
ಬಸವಣ್ಣನವರ ಭಕ್ತಿಪಂಥಕ್ಕೆ ಸೇರಿದ ಈತನಿಗೆ ಶಿವಶರಣರ ದನಗಳನ್ನು ಕಾಯುವುದೇ ಕಾಯಕವಾಗಿದ್ದಿತು. ಸರಳವಾದ ನಿರಾಡಂಬರವಾದ, ಬಹು ಸುಂದರವಾದ ಜೀವನ ಇವನದಾಗಿದ್ದಿತು. ನಿತ್ಯವೂ ನೇಮದಂತೆ ಶರಣರ ಮನೆಯ ಬಾಗಿಲಿಗೆ ಹೋಗಿ ಕಟ್ಟಿದ ಹಸು ಕೂಡಿದ ಹಸು ಬಿಡಿರೆ-ಎಂದು ಕೂಗುತ್ತಿದ್ದ. ಶರಣರ ಸತಿಯರು ಬಿಟ್ಟ ದನಗಳನ್ನು ದಿನವಿಡೀ ಕಾಯ್ದು ಸಂಜೆಗೆ ದೊಡ್ಡಿಗಳಿಗೆ ತಂದು ಕೂಡುತ್ತಿದ್ದ. ದಿನವೂ ಬಣ್ಣಬಣ್ಣದ ದನಗಳನ್ನು ನೋಡುತ್ತ ಅವನ್ನು ಮುದ್ದಾಡುತ್ತ ವಿವಿಧ ಹೆಸರುಗಳಿಂದ ಅವನ್ನು ಕರೆಯುತ್ತ ಕಾಲವನ್ನು ಬಹು ಸಂತಸದಿಂದ ಕಳೆಯುತ್ತಿದ್ದ. ಹಸುವಿಗೆ ಹಾಗ, ಎತ್ತಿಂಗೆ ಹಣವಡ್ಡ, ಕರುವಿಗೆ ಮೂರು ಹಣ ಹೀಗೆ ಕೂಲಿಯನ್ನು ತೆಗೆದುಕೊಂಡು `ಅವಕಾವಲ್ಲಿಯಾದರೂ ಭಾವಶುದ್ಧವಾಗಿರಬೇಕು ಎಂಬ ಜೀವನಸೂತ್ರವನ್ನು ಹಿಡಿದು, ಊರಿನ ದನಕಾಯುವ ಕೆಲಸದಲ್ಲಿಯೇ ಮಹತ್ತನ್ನು ಕಂಡುಕೊಂಡು ಈತ ಮುಕ್ತಿಯನ್ನು ಹೊಂದಿದ.
ವಚನಗಳು
ಇಲ್ಲಿಯ ವರೆಗೆ ಈತನ 45 ವಚನಗಳು ಮಾತ್ರ ದೊರೆತಿವೆ. ಗೋuಪತಿನಾಥ ವಿಶ್ವೇಶ್ವರಲಿಂಗ ಎಂಬುದು ಇವನ ಅಂಕಿತ. ಇವನ ವಚನಗಳು ಸಂಖ್ಯೆಯಲ್ಲಿ ಅಲ್ಪವಾದರೂ ಸತ್ತ್ವಯುತಾಗಿವೆ. ಇವುಗಳಲ್ಲಿ ಮೊದಲ ಹದಿನೇಳು ಇವನ ಕಾಯಕಕ್ಕೆ ಸಂಬಂಧಿಸಿವೆ. ಇವುಗಳಲ್ಲಿ ಈತ ದನಕಾಯ್ದು ಪಡೆದ ದಿವ್ಯಾನುಭವ ಸಾಂಕೇತಿಕವಾಗಿ ವ್ಯಕ್ತವಾಗಿದೆ. ಅತ್ತಿತ್ತ ಚಲಿಸುವ ನೂರಾರು ಕುಲಗಳ, ನೂರಾರು ಹಸುಗಳನ್ನು ಒಂದೇ ಒಂದು ಕೋಲು ನಿಲ್ಲಿಸುವಂತೆ ನಾವು ಏಕಚಿತ್ತವನ್ನು ಗಳಿಸಿಕೊಂಡು ಲಿಂಗವನ್ನರಿಯಬೇಕು ಎಂಬುದಾಗಿ ಸಾಂಕೇತಿಕವಾಗಿ ಈತ ಹೇಳಿದ್ದಾನೆ. ಉಳಿದ ವಚನಗಳಲ್ಲಿ ನಿಷ್ಠೆ, ತ್ರಿವಿದಭಕ್ತಿ, ಷಟ್‍ಸ್ಥಲ, ಕ್ರೀಶುದ್ಧಿ, ಭಾವಶುದ್ಧಿ, ಚಿತ್ತಶುದ್ಧಿಗಳು ಭೇದಾಭೇದ ಭಾವ-ಮುಂತಾದ ತತ್ತ್ವದ ವಿಷಯಗಳು ಪ್ರತಿಪಾದಿತವಾಗಿವೆ.
ಉಲ್ಲೇಖಗಳು
ವರ್ಗ:ವೀರಶೈವ ಮತ ವರ್ಗ:ಲಿಂಗಾಯತ
ಬಾಲ
thumb|ಸಿಂಹದ ಬಾಲ ಬಾಲವು ಕೆಲವು ಬಗೆಗಳ ಪ್ರಾಣಿಗಳ ಹಿಂದಿನ ತುದಿಯಲ್ಲಿರುವ ಭಾಗ; ಸಾಮಾನ್ಯವಾಗಿ, ಈ ಪದವು ಮುಂಡಕ್ಕೆ ಜೋಡಣೆಗೊಂಡಿರುವ ಒಂದು ವಿಶಿಷ್ಟ, ಮೆತುವಾದ ಉಪಾಂಗವನ್ನು ಸೂಚಿಸುತ್ತದೆ. ಬಾಲಗಳು ಮುಖ್ಯವಾಗಿ ಕಶೇರುಕಗಳ ಲಕ್ಷಣವಾಗಿದ್ದರೂ, ಚೇಳುಗಳು ಹಾಗೂ ಕುಪ್ಪುತೋಕೆಗಳು ಸೇರಿದಂತೆ ಕೆಲವು ಅಕಶೇರುಕಗಳು, ಜೊತೆಗೆ ಬಸವನ ಹುಳುಗಳು ಹಾಗೂ ಗೊಂಡೆ ಹುಳಗಳು ಕೆಲವೊಮ್ಮೆ ಬಾಲಗಳು ಎಂದು ನಿರ್ದೇಶಿಸಲ್ಪಡುವ ಬಾಲದಂಥ ಉಪಾಂಗಗಳನ್ನು ಹೊಂದಿರುತ್ತವೆ.
ಕಾರ್ಯ
ಪ್ರಾಣಿಗಳು ಬಾಲಗಳನ್ನು ಅನೇಕ ರೀತಿಗಳಲ್ಲಿ ಬಳಸುತ್ತವೆ. ಮೀನುಗಳು ಮತ್ತು ಕೆಲವು ಇತರ ಕಡಲ ಜೀವಿಗಳ ಬಾಲಗಳು ಚಲನೆಯ ಮೂಲವನ್ನು ಒದಗಿಸುತ್ತವೆ. ಅನೇಕ ಭೂಪ್ರಾಣಿಗಳು ನೊಣಗಳು ಮತ್ತು ಇತರ ಕಚ್ಚುವ ಕೀಟಗಳನ್ನು ದೂರ ಓಡಿಸಲು ತಮ್ಮ ಬಾಲಗಳನ್ನು ಬಳಸುತ್ತವೆ. ಬೆಕ್ಕುಗಳು ಮತ್ತು ಕಾಂಗರೂಗಳು ಸೇರಿದಂತೆ ಕೆಲವು ಪ್ರಜಾತಿಗಳು, ತಮ್ಮ ಬಾಲಗಳನ್ನು ಸಮತೋಲನಕ್ಕಾಗಿ ಬಳಸುತ್ತವೆ; ಮತ್ತು ನ್ಯೂ ವಲ್ಡ್ ಕೋತಿಗಳು ಹಾಗೂ ಅಪಾಸಮ್‍ಗಳಂತಹ ಕೆಲವು ಪ್ರಾಣಿಗಳು, ಹಿಡಿಯುವ ಶಕ್ತಿಯುಳ್ಳ ಬಾಲಗಳನ್ನು ಹೊಂದಿರುತ್ತವೆ. ಇದರಿಂದ ಅವು ಮರಗಳ ಕೊಂಬೆಗಳನ್ನು ಬಾಲದಿಂದ ಹಿಡಿಯಲು ಸಾಧ್ಯವಾಗುತ್ತದೆ.
ಉಲ್ಲೇಖಗಳು
ವರ್ಗ:ಪ್ರಾಣಿ ಅಂಗರಚನಾಶಾಸ್ತ್ರ ವರ್ಗ:Pages with unreviewed translations
ನಿಲುಕದ ನಕ್ಷತ್ರ
ನಿಲುಕದ ನಕ್ಷತ್ರ ೧೯೯೫ರಲ್ಲಿ ತೆರೆ ಕಂಡ ಕನ್ನಡ ಚಲನಚಿತ್ರ. ಅನಂತ್_ನಾಗ್, ಭವ್ಯ, ತಾರ ಮತ್ತು ಬಾಲಕೃಷ್ಣ ಮುಖ್ಯಪಾತ್ರದಲ್ಲಿ ನಟಿಸಿದ ಈ ಚಿತ್ರ ಅಶ್ವಿನಿಯವರ ನಿಲುಕದ ನಕ್ಷತ್ರ ಕದಂಬರಿ ಆಧರಿಸಿದೆ.
ಕಥೆ
ಪ್ರಾಧ್ಯಾಪಕನೊಬ್ಬ ವೈದ್ಯೆಯನ್ನು ಪ್ರೀತಿಸಿ, ಕಾರಣಾಂತರದಿಂದ ಬೇರೊಬ್ಬಳನ್ನು ವರಿಸಿ ಪಡುವ ವೇದನೆಯ ಕಥೆ ಈ ಚಿತ್ರದ್ದು.
ಕೆ.ಬಿ.ಚೌಧರಿ
ಕೆ.ಬಿ.ಚೌಧರಿ(ಕಾಳಿಂಗಪ್ಪ ಭೀಮಣ್ಣ ಚೌಧರಿ)ಯವರು ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.
ಜನನ
ಚೌಧರಿಯವರು 21ನೇ ನವೆಂಬರ್, 1933ರಂದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನ ದೇವಣಗಾಂವ ಗ್ರಾಮದಲ್ಲಿ ಜನಿಸಿದರು.
ಶಿಕ್ಷಣ
ವಿಜಯಪುರದ ವಿಜಯ ಕಾಲೇಜಿನಿಂದ ಬಿ.ಎ. ಪದವಿ ಪಡೆದಿದ್ದಾರೆ.
ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರು
ಆದಿನಾಥ ಸ್ವಾಮಿಯ ಬಸದಿ, ಹಿರಿಯಂಗಡಿ ರಸ್ತೆ
ಸ್ಥಳ
ಕಾರ್ಕಳದ ಹಿರಿಯಂಗಡಿಗೆ ಹೋಗುವ ರಸ್ತೆಯಲ್ಲಿ ಶ್ರೀ ಆದಿನಾಥ ಸ್ವಾಮಿಯ ಅರಮನೆ ಬಸದಿ ನೆಲೆಸಿದೆ.ಕಾರ್ಕಳದ ಆನೆಕೆರೆಯಿಂದ ಹಿರಿಯಂಗಡಿಗೆ ಹೋಗುವ ರಸ್ತೆಯ ಬದಿಯಲ್ಲಿ ಸಿಗುವ ಶ್ರೀ ನೇಮಿಸಾಗರವರ್ಣಿ ಪ್ರೌಢಶಾಲೆಯ ಆವರಣದಲ್ಲಿ ಈ ಬಸದಿ ಇದೆ.
ಇತಿಹಾಸ
ಪ್ರಾಚೀನ ಕಾಲದಲ್ಲಿ ಇಲ್ಲಿ ಭೈರವರಸರು ಆಳಿಕೊಂಡಿದ್ದರಿಂದ ಈ ಬಸದಿಯನ್ನು ಅವರೇ ಕಟ್ಟಿಸಿರಬೇಕೆಂದು ಹೇಳಲಾಗುತ್ತದೆ. ಅವರ ಪತನದ ನಂತರ ಈ ಪ್ರದೇಶದಲ್ಲಿ ಕಾಡು ಬೆಳದು ನಿರ್ಜನ ಪ್ರದೇಶವಾಗಿತ್ತು. ನಂತರ ಈ ಬಸದಿಯ ಆಸುಪಾಸಿನ ಜಾಗವನ್ನು ಶ್ರಾವಕರೊಬ್ಬರು ತನ್ನ ಸ್ವಾಧೀನಪಡಿಸಿಕೊಂಡು ಈ ಬಸದಿಯನ್ನು ಜೀರ್ಣೋದ್ದಾರಗೊಳಿಸಿದರಂತೆ. ಮಧ್ಯದಲ್ಲೊಮ್ಮೆ ಕಟ್ಟೆಮಾರು ರಘುಚಂದ್ರ ಬಲ್ಲಾಳರು ಈ ಬಸದಿಯ ದೈನಂದಿನ ನಿರ್ವಹಣೆಯಲ್ಲಿ ಹೆಚ್ಚಿನ ಜವಾಬ್ದಾರಿವಹಿಸಿ ಮುನ್ನಡೆಸಿದರು. ಈಗ ಬಸದಿಯ ಬಗ್ಗೆ ವಿಶೇಷ ಆಸಕ್ತಿ ಹೊಂದಿದ ಇಂದ್ರರು ತಮ್ಮ ಆರ್ಥಿಕ ಸಂಪನ್ಮೂಗಳನ್ನು ಬಸದಿಯ ನಿರ್ವಹಣೆಗೆ ವಿನಿಯೋಗಿಸಲು ಪ್ರಾರಂಭಿಸಿದರು.
ವಿನ್ಯಾಸ
ಈ ಬಸದಿಯು ದೂರದಿಂದಲೇ ತನ್ನ ದೇವಕೂಟದ ಸ್ಥಾನದಲ್ಲಿರುವ ವಿಶಿಷ್ಟ ಮಾಡಿನ ರಚನೆಯಿಂದ ಗಮನವನ್ನು ಸೆಳೆಯುತ್ತದೆ. ಹಂಚಿನ ಮಾಡನ್ನು ಹೊಂದಿದ್ದರೂ ಇದರ ಎದುರಿನ ರಚನೆಯು ಆಕರ್ಷಕವಾದುದು. ಬಸದಿಯ ಗೋಪುರವು ಇತ್ತೀಚೆಗೆ ಜೀರ್ಣೋದ್ಧಾರ ಹೊಂದಿದ್ದು, ಬಸದಿಯ ಧಾರ್ಮಿಕ ಹಾಗೂ ಸಾಮಾಜಿಕ ಕಾರ್ಯಗಳಿಗೆ ಉಪಯೋಗಿಸಲ್ಪಡುತ್ತಿದೆ. ಬಸದಿಯ ಅಧಿಷ್ಟಾನಕ್ಕೆ ಹೋಗಲು ನಾಲು ಮೆಟ್ಟಿಲುಗಳನ್ನು ಹತ್ತಿ ಹೋಗಬೇಕು. ಜಗಲಿಯಲ್ಲಿ ಶಿಲಾಕಂಬಗಳ ಬದಲಾಗಿ ಮರದ ಕಂಬಗಳನ್ನು ಅಳವಡಿಸಲಾಗಿದೆ. ಪ್ರವೇಶದ್ವಾರದ ಇಕ್ಕೆಲಗಳಲ್ಲಿ ದ್ವಾರಪಾಲಕರ ವರ್ಣಚಿತ್ರಗಳು ಕಂಡು ಬರುವುದಿಲ್ಲ. ಒಳಗಿನ ಪ್ರಾರ್ಥನಾ ಮಂಟಪದಲ್ಲಿ ನಾಲ್ಕು ಕಂಬಗಳಿರುವ ಮಂಟಪ ಇಲ್ಲ. ಅಲ್ಲಿ ತೂಗಿ ಹಾಕಲಾಗುವ ಜಯಘಂಟೆ, ಜಾಗಟೆಗಳನ್ನು ಹೊರಗಿನ ಜಗಲಿಯಲ್ಲಿ ತೂಗಿ ಹಾಕಲಾಗಿದೆ. ಬಸದಿಗೆ ತೀರ್ಥಂಕರ ಮಂಟಪ ಇಲ್ಲ. ಆದರೆ ಇಲ್ಲಿ ಗಂಧ ಕುಟಿಯು ಇದೆ. ಇದೇ ಮಂಟಪದಲ್ಲಿ ದೇವಕೂಟದಲ್ಲಿ ಪೂರ್ವಕ್ಕೆ ಮುಖ ಮಾಡಿದ ಶ್ರೀ ಪದ್ಮಾವತಿ ದೇವಿಯ ಮೂರ್ತಿ ಇದೆ. ದೇವಿಯ ಹಿಂದೆ ಲೋಹದ ಮಕರ ತೋರಣ ಪ್ರಭಾವಳಿ ಹಾಗೂ ಮೇಲ್ಗಡೆ ಒಂದು ನಾಗನ ಹೆಡೆ ಇದೆ. ಗರ್ಭಗೃಹದಲ್ಲಿ ವಿರಾಜಮಾನರಾಗಿರುವ ಶ್ರೀ ಆದಿನಾಥ ಸ್ವಾಮಿಯು ಚಂದ್ರಕಾಂತ ಶಿಲೆಯ ಬಿಂಬದಲ್ಲಿ ಸನ್ನಿಹಿತರಾಗಿದ್ದಾರೆ. ಸ್ವಾಮಿಯ ಹಿಂಬದಿಯಲ್ಲಿ ಲೋಹದ ಪ್ರಭಾವಳಿಯಿದ್ದು, ಅದರಲ್ಲಿ ಸ್ವಾಮಿಯ ಎಡ ಬಲಗಳಲ್ಲಿ ಗೋಮುಖ ಯಕ್ಷ ಮತ್ತು ಮಾತಂಗಿ ಯಕ್ಷಿಯರ ಉಬ್ಬು ಶಿಲ್ಪವಿದೆ. ಪ್ರಭಾವಲಯದಲ್ಲಿ ಮಕರ ತೋರಣದ ಅಲಂಕಾರ ಇಲ್ಲ, ಬದಲಾಗಿ ವಿಭಿನ್ನ ಸುಂದರ ಆಕೃತಿಗಳನ್ನು ಕಾಣಬಹುದು. ಮಧ್ಯಭಾಗದಲ್ಲಿ ಮೇಲ್ಗಡೆ ಕೀರ್ತಿ ಮುಖವಿದೆ. ರ‍್ಯಂಕಾಸನ ಭಂಗಿಯಲ್ಲಿರುವ ಸ್ವಾಮಿಯ ಕೆಳಗಡೆ ವೃಷಭ ಲಾಂಛನವನ್ನು ತೋರಿಸಲಾಗಿದೆ. ಕೆಳಗಡೆ ಒಂದು ಪೀಠದ ಮೇಲೆ ಮಹಾವೀರ ಸ್ವಾಮಿಯ ಚಂದ್ರಕಾಂತ ಶಿಲೆಯ ಮೂರ್ತಿ ಇದೆ. ಬಳಿಯಲ್ಲಿ ಶ್ರುತ ಮತ್ತು ಚತುರ್ವಿಂಶತಿ ತೀರ್ಥಂಕರರ ಒಂದು ಚಿಕ್ಕ ಬಿಂಬ ಇದೆ. ಅದರಂತೆ ಪಂಚಪರಮೇಷ್ಠಿಯ ಬಿಂಬವೂ ಇದೆ. ಆದರೆ ಪೂಜಿಸಲ್ಪಡುವ ಬ್ರಹ್ಮದೇವರ ಮೂರ್ತಿ ಇಲ್ಲ. ಇಲ್ಲಿ ಮೇಗಿನ ನೆಲೆ ಇದೆ, ಆದರೆ ಅಲ್ಲಿ ಯಾವುದೇ ಮೂರ್ತಿಯನ್ನು ಪ್ರತಿಷ್ಠಾಪಿಸಿಲ್ಲ.
ಆವರಣ
ಇದರ ಹತ್ತಿರದಲ್ಲಿ ಅಬ್ಬಗ ದೇವಿಯ ಶ್ರೀ ಆದಿನಾಥ ಸ್ವಾಮಿ ಬಸದಿ ಮತ್ತು ಮಹಾವೀರ ಸ್ವಾಮಿಯ ಬಸದಿ ಇದೆ. ಇದು ಕಾರ್ಕಳ ಜೈನ ಮಠದ ಧಾರ್ಮಿಕ ವ್ಯಾಪ್ತಿಗೆ ಒಳಪಟ್ಟಿದೆ. ಬಸದಿಗೆ ಸಂಬಂಧಿಸಿದ ಎಲ್ಲಾ ಖರ್ಚು ವೆಚ್ಚಗಳನ್ನು ಡಾ. ಜಿನಚಂದ್ರರು ನೋಡಿಕೊಳ್ಳುತ್ತಿದ್ದಾರೆ. ಶ್ರೀ ಶಿಶುಪಾಲ ಇಂದ್ರರು ಇದರ ಪೂಜೆ ಪುರಸ್ಕಾರಗಳನ್ನು ನೆರವೇರಿಸುತ್ತಾರೆ. ಇಲ್ಲಿ ದಿನಕ್ಕೆ ಒಂದು ಬಾರಿ ಬೆಳಿಗ್ಗೆ ಮಾತ್ರ ಪೂಜೆ ನಡೆಯುತ್ತಿದೆ. ಬಸದಿಯ ಸುತ್ತಲೂ ಮುರಕಲ್ಲಿನಿಂದ ನಿರ್ಮಿತವಾದ ಭದ್ರವಾದ ಪ್ರಾಕಾರ ಗೋಡೆ ಇದೆ.
ವಿಧಿವಿಧಾನ
ಅಮ್ಮನವರಿಗೆ ವಿಶೇಷ ಪೂಜಾ ಸಂದರ್ಭಗಳಲ್ಲಿ ಸೀರೆಯುಡಿಸಿ, ಬಳೆಗಳನ್ನು ತೊಡಿಸಿ, ಶೃಂಗರಿಸಿ ಪೂಜಿಸಲಾಗುತ್ತದೆ. ಇಲ್ಲಿ ಅಭಿಷೇಕ ಪೂಜಾದಿಗಳು ಸರಳವಾಗಿ ನಡೆಯುತ್ತಿವೆ.
ಪುರುಷೋತ್ತಮ (೨೦೨೨ ರ ಚಲನಚಿತ್ರ)
ಪುರುಷೋತ್ತಮ - ೨೦೨೨ರಲ್ಲಿ ಬಿಡುಗಡೆಯಾದ ಕನ್ನಡಚಲನಚಿತ್ರಗಳಲ್ಲೊಂದು. ಇದು ಸಸ್ಪೆನ್ಸ್ ಹಾಗೂ ಸೈಕಲಾಜಿಕಲ್ ಥ್ರಿಲ್ಲರ್ ಆಗಿದೆ.ಕ್ರೀಡಾ ಕ್ಷೇತ್ರದಲ್ಲಿ ಭರ್ಜರಿ ಸಾಧನೆ ಮಾಡಿರುವ ಎ.ವಿ.ರವಿ ಈ ಚಿತ್ರದ ನಾಯಕರು. ಅಪೂರ್ವ ನಾಯಕಿಯಾಗಿ ಅಭಿನಯಿಸಿದ್ದಾರೆ.
ನಿರ್ದೇಶಕ : ಅಮರನಾಥ್ .ಎಸ್.ವಿ
ನಿರ್ಮಾಪಕ : ಎ.ವಿ. ರವಿ
ಸಂಗೀತ : ಶ್ರೀಧರ್ .ವಿ. ಸಂಭ್ರಮ್
ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು
ಭೀಮಪ್ಪ ಎಲ್ಲಪ್ಪ ಚೌಧರಿ
ಭೀಮಪ್ಪ ಎಲ್ಲಪ್ಪ ಚೌಧರಿಯವರು ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.
ಜನನ
ಚೌಧರಿಯವರು 1ನೇ ಜೂನ್, 1926ರಂದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನ ದೇವಣಗಾಂವ ಗ್ರಾಮದಲ್ಲಿ ಜನಿಸಿದರು.
ಶಿಕ್ಷಣ
ಸೊಲ್ಲಾಪುರದ D.A.V.ಕಾಲೇಜಿನಿಂದ ಬಿ.ಎ. ಪದವಿ ಪಡೆದಿದ್ದಾರೆ.
ಉಲ್ಲೇಖಗಳು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು ವರ್ಗ:ರಾಜಕಾರಣಿಗಳು ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರು
ಲೆಷ್ಮಾನಿಯಾಸಿಸ್
ಲೆಷ್ಮಾನಿಯಾಸಿಸ್ ಅನ್ನು ಲೆಷ್ಮಾನಿಯೋಸಿಸ್ ಎಂದು ಕೂಡ ಕರೆಯುತ್ತಿದ್ದು, ಇದೊಂದು "ಲೆಷ್ಮಾನಿಯಾ" ಪ್ರಬೇಧದ ಪ್ರೊಟೊಜೋವಾ ಸೂಕ್ಷ್ಮಾಣುಜೀವಿಗಳಿಂದ ಒಂದು ರೋಗವಾಗಿದೆ ಮತ್ತು ಕೆಲವು ಬಗೆಯ ನೊಣಗಳು ಕಚ್ಚುವ ಮೂಲಕ ಉಂಟುಮಾಡುವ ಪ್ರಸರಣದಿಂದಾಗಿ ಉಂಟಾಗುತ್ತದೆ ರೋಗವು ಮೂರು ಮುಖ್ಯವಾದ ವಿಧಗಳಲ್ಲಿ ಪ್ರಸರಣಗೊಳ್ಳಬಹುದು: ತ್ವಚೆಯ ಲೋಳೆ ಪದರದ, ಅಥವಾ ಒಳಾಂಗಗಳ ಲೆಷ್ಮಾನಿಯಾಸಿಸ್. ತ್ವಚೆಯ ಲೆಷ್ಮಾನಿಯಾಸಿಸ್ ತ್ವಚೆಯ ಹುಣ್ಣುಗಳ ರೂಪದಲ್ಲಿ ಕಂಡುಬರುತ್ತದೆ, ಲೋಳೆಪದರದ ಲೆಷ್ಮಾನಿಯಾಸಿಸ್ ತ್ವಚೆ, ಬಾಯಿ ಮತ್ತು ಮೂಗಿನ ಹುಣ್ಣುಗಳ ರೂಪದಲ್ಲಿ ಕಾಣಿಸುತ್ತದೆ. ಒಳಾಂಗಗಳ ಲೆಷ್ಮಾನಿಯಾಸಿಸ್ ತ್ವಚೆಯ ಹುಣ್ಣುಗಳ ರೂಪದಲ್ಲಿ ಪ್ರಾರಂಭಗೊಳ್ಳುವುದು ಮತ್ತು ನಂತರ ಜ್ವರ, ಕಡಿಮೆ ರಕ್ತ ಕಣಗಳು ಮತ್ತು ಗುಲ್ಮ ಹಾಗೂ ಯಕೃತ್ತಿನ ಗಾತ್ರವೃದ್ಧಿಗೆ ಕಾರಣವಾಗುತ್ತದೆ.
ಗುಣಲಕ್ಷಣಗಳು
ಅನಿಮಿಯಾದಿಂದ ಬಿಳಿಚಿಕೊಂಡಿರುವರು ಮತ್ತು ರೋಗಿಗಳು ವಿಶಿಷ್ಟವಾಗಿ ಕಾಣುವರು
ಕಾರಣ ಮತ್ತು ರೋಗನಿರ್ಣಯ
ಮನುಷ್ಯರಲ್ಲಿನ ಸೋಂಕುಗಳು 20ಕ್ಕೂ ಹೆಚ್ಚು ಪ್ರಬೇಧದ "ಲೆಷ್ಮಾನಿಯಾ"ದಿಂದಾಗಿ ಉಂಟಾಗುವುದು. ಆಪತ್ತಿನ ಕಾರಣಾಂಶಗಳಲ್ಲಿ ಬಡತನ, ಅಪೌಷ್ಟಿಕತೆ, ಅರಣ್ಯನಾಶ ಮತ್ತು ನಗರೀಕರಣ ಸೇರಿವೆ. ಮೈಕ್ರೋಸ್ಕೋಪ್‌ನ ಕೆಳಗೆ ಸೂಕ್ಷ್ಮಾಣುಜೀವಿಗಳನ್ನು ನೋಡುವ ಮೂಲಕ ಎಲ್ಲಾ ಮೂರು ವಿಧಗಳ ರೋಗಗಳನ್ನೂ ಪತ್ತೆಮಾಡಬಹುದು. ಜೊತೆಯಲ್ಲಿ ಒಳಾಂಗಗಳ ರೋಗವನ್ನು ರಕ್ತ ಪರೀಕ್ಷೆಯ ಮೂಲಕ ಪತ್ತೆಮಾಡಬಹುದು.
ತಡೆಗಟ್ಟುವಿಕೆ ಮತ್ತು ಚಿಕಿತ್ಸೆ
ಕೀಟನಾಶಕ ಸಿಂಪಡಣೆಮಾಡಿರುವ ಸೊಳ್ಳೆಪರದೆಗಳಡಿ ನಿದ್ರಿಸುವ ಮೂಲಕ ಲೆಷ್ಮಾನಿಯಾಸಿಸ್ ಅನ್ನು ತಡೆಗಟ್ಟಬಹುದು. ಬೇರೆ ಕ್ರಮಗಳೆಂದರೆ ನೊಣಗಳನ್ನು ಕೊಲ್ಲಲು ಕೀಟನಾಶಕಗಳ ಬಳಕೆ ಮತ್ತು ಹೆಚ್ಚಿನ ಪ್ರಸರಣ ತಡೆಗಟ್ಟುವುದಕ್ಕಾಗಿ ರೋಗವಿರುವ ಜನರಿಗೆ ಬೇಗನೆ ಚಿಕಿತ್ಸೆ ನೀಡುವುದು. ಅಗತ್ಯ ಚಿಕಿತ್ಸೆಯು ಎಲ್ಲಿ ರೋಗಕ್ಕೆ ತುತ್ತಾಗಿದ್ದೀರಿ ಎಂಬುದನ್ನು, "ಲೆಷ್ಮಾನಿಯಾ"ದ ಪ್ರಬೇಧಗಳನ್ನು ಹಾಗೂ ಸೋಂಕಿನ ವಿಧವನ್ನು ಅವಲಂಬಿಸಿರುವುದು.
ಒಳಾಂಗಗಳ ರೋಗಕ್ಕೆ ಬಳಕೆಮಾಡುವ ಕೆಲವು ಸಂಭಾವ್ಯ ಔಷಧಗಳಲ್ಲಿ ಲಿಪೊಸೊಮಲ್ ಆ್ಯಂಪೊಟೆರಿಸಿನ್ ಬಿ, ಪೆಂಟಾವೆಲೆಂಟ್ ಆಂಟಿಮೋನಿಯಲ್ಲುಗಳು ಮತ್ತು ಪಾರೊಮೊಮೈಸಿನ್ ಸಂಯೋಜನೆ, ತ್ವಚೆಯ ರೋಗದ ಪಾರೊಮೊಮೈಸಿನ್ ಮತ್ತು  ಮಿಲ್ಟೆಫೋಸೈನ್ ಸೇರುತ್ತವೆ.
ಫ್ಲುಕೊನಾಝೋಲ್, ಅಥವಾ ಪೆಂಟಾಮಿಡೈನ್ ಪರಿಣಾಮಕಾರಿಯಾಗಿರುತ್ತದೆ.
98 ದೇಶಗಳಲ್ಲಿನ ಸುಮಾರು 12 ಮಿಲಿಯನ್ ಜನರು ಸದ್ಯ ಸೋಂಕುಪೀಡಿತರಾಗಿದ್ದಾರೆ. ಪ್ರತಿವರ್ಷವೂ 2 ಮಿಲಿಯನ್ ಹೊಸ ಪ್ರಕರಣಗಳು ಮತ್ತು 20 ರಿಂದ 50 ಸಾವಿರ ಸಾವುಗಳು ಸಂಭವಿಸುತ್ತವೆ. ಏಷ್ಯಾ, ಆಫ್ರಿಕಾ, ದಕ್ಷಿಣ ಮತ್ತು ಮಧ್ಯ ಅಮೆರಿಕ, ಹಾಗೂ ದಕ್ಷಿಣ ಯೂರೋಪ್‌ಗಳಲ್ಲಿನ ಸುಮಾರು 200 ಮಿಲಿಯನ್ ಜನರು  ಈ ರೋಗವು ಸಾಮಾನ್ಯವಾಗಿರುವಂಥ ಸ್ಥಳಗಳಲ್ಲಿ ವಾಸಮಾಡುತ್ತಾರೆ. ವಿಶ್ವ ಆರೋಗ್ಯ ಸಂಸ್ಥೆಯು ರೋಗವನ್ನು ಚಿಕಿತ್ಸೆಮಾಡುವ ಕೆಲವು ಔಷಧಗಳಿಗೆ ರಿಯಾಯ್ತಿಯನ್ನು ನೀಡುವುದು. ಹಲವಾರು ಬೇರೆ ಪ್ರಾಣಿಗಳಲ್ಲಿ ಕೂಡ ರೋಗವು ಉಂಂಟಾಗಬಹುದು, ಇದರಲ್ಲಿ ನಾಯಿಗಳು, ಮೂಷಕಗಳ [ಕೆನೈನ್ ಲೆಷ್ಮಾನಿಯಾಸಿಸ್] ಕೂಡ ಸೇರಿದೆ.
ಉಲ್ಲೇಖಗಳು
ವರ್ಗ:ಬ್ಯಾಕ್ಟೀರಿಯಗಳಿಂದ ಉಂಟಾಗುವ ಕಾಯಿಲೆಗಳು
ಸಿದ್ದಾಪೂರ
ಸಿದ್ದಾಪುರ ತಾಲ್ಲೂಕು ಕರ್ನಾಟಕ ರಾಜ್ಯದ ಉತ್ತರಕನ್ನಡ ಜಿಲ್ಲೆಯ ಉತ್ತರಕನ್ನಡ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು  ಗ್ರಾಮದಲ್ಲಿ  ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ
ಕರ್ನಾಟಕ
ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು ವರ್ಗ:ಬಿಜಾಪುರ ಜಿಲ್ಲೆಯ ಪ್ರವಾಸಿ ತಾಣಗಳು
ಸಣ್ಣಕಥೆ
ಕನ್ನಡದಲ್ಲಿ, ಪ್ರಾಥಮಿಕವಾಗಿ ದಕ್ಷಿಣ ಭಾರತದ ರಾಜ್ಯವಾದ ಕರ್ನಾಟಕದಲ್ಲಿ ಮಾತನಾಡುವ ಭಾಷೆ, ಸಣ್ಣ ಕಥೆಗಳನ್ನು ಸಾಮಾನ್ಯವಾಗಿ "ಸಣ್ಣ ಕಥೆಗಳು" (chikka kathegalu) ಎಂದು ಉಲ್ಲೇಖಿಸಲಾಗುತ್ತದೆ. "ಸಣ್ಣ" (ಚಿಕ್ಕ) ಎಂದರೆ, ಮತ್ತು "ಕಥೆಗಳು" (kathegalu) ಎಂದರೆ ಕಥೆಗಳು.ಈ ಹಿಂದೆ ವಿವರಿಸಿದ ಪರಿಕಲ್ಪನೆಯಂತೆಯೇ, ಕನ್ನಡದಲ್ಲಿ ಸಣ್ಣ ಕಥೆಗಳು ಕೂಡ ಮಹತ್ವದ ಕ್ಷಣವನ್ನು ಸೆರೆಹಿಡಿಯುವ ಅಥವಾ ಸಂಕ್ಷಿಪ್ತ ರೀತಿಯಲ್ಲಿ ಸಂದೇಶವನ್ನು ರವಾನಿಸುವ ಸಂಕ್ಷಿಪ್ತ ನಿರೂಪಣೆಗಳ ಸುತ್ತ ಸುತ್ತುತ್ತವೆ. ಈ ಕಥೆಗಳನ್ನು ಸಾಮಾನ್ಯವಾಗಿ ಮಕ್ಕಳ ಸಾಹಿತ್ಯ, ಕಥೆ ಹೇಳುವ ಅವಧಿಗಳು ಅಥವಾ ಸಂಭಾಷಣೆಗಳಲ್ಲಿ ಹಂಚಿಕೊಳ್ಳಲಾದ ಉಪಾಖ್ಯಾನಗಳಂತಹ ವಿವಿಧ ಸಂದರ್ಭಗಳಲ್ಲಿ ಬಳಸಲಾಗುತ್ತದೆ.ಕನ್ನಡ ಸಾಹಿತ್ಯವು ಕಥೆ ಹೇಳುವ ಶ್ರೀಮಂತ ಸಂಪ್ರದಾಯವನ್ನು ಹೊಂದಿದೆ, ಸೀಮಿತ ಜಾಗದಲ್ಲಿ ಆಕರ್ಷಕವಾದ ನಿರೂಪಣೆಗಳನ್ನು ರಚಿಸುವಲ್ಲಿ ಉತ್ಕೃಷ್ಟವಾದ ಸಣ್ಣ ಕಥೆಗಾರರ ​​ಶ್ರೇಣಿಯನ್ನು ಹೊಂದಿದೆ. ಈ ಸಣ್ಣ ಕಥೆಗಳು ನೈತಿಕತೆ, ಸಾಮಾಜಿಕ ಸಮಸ್ಯೆಗಳು, ಸಂಬಂಧಗಳು ಮತ್ತು ಸಾಂಸ್ಕೃತಿಕ ಅಂಶಗಳನ್ನು ಒಳಗೊಂಡಂತೆ ವೈವಿಧ್ಯಮಯ ವಿಷಯಗಳನ್ನು ಅನ್ವೇಷಿಸಬಹುದು, ಓದುಗರಿಗೆ ಅಥವಾ ಕೇಳುಗರಿಗೆ ಜೀವನದ ವಿವಿಧ ಅಂಶಗಳ ಒಂದು ನೋಟವನ್ನು ನೀಡುತ್ತದೆ. ಮೌಖಿಕವಾಗಿ ಬರೆದಿರಲಿ ಅಥವಾ ಹಂಚಿಕೊಂಡಿರಲಿ, ಕನ್ನಡದ ಸಣ್ಣ ಕಥೆಗಳು ಭಾಷೆಯ ಕಥೆ ಹೇಳುವ ಸಂಪ್ರದಾಯವನ್ನು ಸಂರಕ್ಷಿಸುವಲ್ಲಿ ಮತ್ತು ಪ್ರೇಕ್ಷಕರಿಗೆ ಮನರಂಜನೆ, ನೈತಿಕ ಪಾಠಗಳನ್ನು ಅಥವಾ ವಿಚಾರ-ಪ್ರಚೋದಕ ವಿಷಯವನ್ನು ಒದಗಿಸುವಲ್ಲಿ ಪ್ರಮುಖ ಪಾತ್ರವನ್ನು ವಹಿಸುತ್ತವೆ.
ಶಿವರಾಮ ಕಾರಂತ ಬಾಲವನ
ಶಿವರಾಮ ಕಾರಂತ ಬಾಲವನವು ಪುತ್ತೂರಿನಲ್ಲಿ ನೆಲೆಸಿದ್ದ ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತ ಕೋಟ ಶಿವರಾಮ ಕಾರಂತರ ಅವರ ಮನೆ. ಅವರು ವಾಸವಾಗಿದ್ದ ಮನೆ ಈಗ ವಸ್ತುಸಂಗ್ರಹಾಲಯ, ಉದ್ಯಾನವನ ಮತ್ತು ಮನರಂಜನಾ ಕೇಂದ್ರವಿದೆ. ಇದು ಬಹುಪಯೋಗಿ ಪ್ರವಾಸಿ ಆಕರ್ಷಣೆಯಾಗಿದ್ದು, ಕರ್ನಾಟಕದ ಮಂಗಳೂರು ನಗರದ ದಕ್ಷಿಣ ಭಾಗದ ಪುತ್ತೂರಿನಲ್ಲಿ, ದಕ್ಷಿಣ ಕನ್ನಡ ಮತ್ತು ಕರ್ನಾಟಕ ಸರ್ಕಾರದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ಟ್ರಸ್ಟ್‌ನ ಜಿಲ್ಲಾಡಳಿತದ ಅಡಿಯಲ್ಲಿ ನಿರ್ವಹಿಸಲ್ಪಡುತ್ತದೆ. ಇದು ಪುತ್ತೂರಿನ ಪ್ರಮುಖ ಪ್ರವಾಸಿ ಆಕರ್ಷಣೆಯಾಗಿದೆ. ಹಲವಾರು ಸೌಲಭ್ಯಗಳ ಲಭ್ಯತೆಯಿಂದಾಗಿ ಇದು ಹೆಚ್ಚಿನ ಸಂಖ್ಯೆಯ ಪ್ರವಾಸಿಗರನ್ನು ಆಕರ್ಷಿಸುತ್ತದೆ.
ಇತಿಹಾಸ
ಮಕ್ಕಳು ಆಟವಾಡಲು ಮತ್ತು ತಿನ್ನಲು ನರ್ಸರಿಯಾಗಿದ್ದ ಸ್ಥಳಕ್ಕೆ ಶಿವರಾಮ ಕಾರಂತರು ಇಟ್ಟ ಹೆಸರು ಬಾಲವನ. ಕಾರಂತರು ತಮ್ಮ 40 ವರ್ಷಗಳಿಗೂ ಹೆಚ್ಚು ಕಾಲ ಇಲ್ಲಿ ವಾಸವಾಗಿದ್ದಾಗ, ಅವರ ಹಲವಾರು ಸಾಹಿತ್ಯಿಕ ಮೇರುಕೃತಿಗಳನ್ನು ಬರೆದರು, ಹಲವಾರು ಯಕ್ಷಗಾನ ಯೋಜನೆಗಳಲ್ಲಿ ತೊಡಗಿಸಿಕೊಂಡರು ಮತ್ತು ಪ್ರಾಯೋಗಿಕ ಶಾಲೆಯನ್ನು ಮೇಲ್ವಿಚಾರಣೆ ಮಾಡಿದರು. ಈ ಸ್ಥಳದಲ್ಲಿ, ಅವರು ಚೋಮನ ದುಡಿಯಲ್ಲಿ ಚೋಮ, ಬೆಟ್ಟದ ಜೀವದಲ್ಲಿ ಗೋಪಾಲಯ್ಯ ಅಥವಾ ಅವರ ಕಾದಂಬರಿಯ ಮೂಕಜ್ಜಿಯಂತಹ ಅವಿಸ್ಮರಣೀಯ ಪಾತ್ರಗಳನ್ನು ಅಭಿವೃದ್ಧಿಪಡಿಸಿದರು ಮತ್ತು ಸೃಷ್ಟಿಸಿದರು
ಕೋಟ ಶಿವರಾಮ ಕಾರಂತರು
ಕೋಟಾ ಶಿವರಾಮ ಕಾರಂತ (10 ಅಕ್ಟೋಬರ್ 1902 - 9 ಡಿಸೆಂಬರ್ 1997), '''ಕೆ. ಶಿವರಾಮ ಕಾರಂತ''' ಇವರು ಕನ್ನಡ ಭಾಷೆಯಲ್ಲಿ ಕಾದಂಬರಿಕಾರರು, ನಾಟಕಕಾರರು ಮತ್ತು ಪರಿಸರ ಸಂರಕ್ಷಣಾಕಾರರಾಗಿದ್ದರು. ರಾಮಚಂದ್ರ ಗುಹಾ ಇವರನ್ನು "ಆಧುನಿಕ ಭಾರತದ ರವೀಂದ್ರನಾಥ ಟ್ಯಾಗೋರ್, ಅವರು ಸ್ವಾತಂತ್ರ್ಯದ ನಂತರ ಅತ್ಯುತ್ತಮ ಕಾದಂಬರಿಕಾರರು-ಕಾರ್ಯಕರ್ತರಲ್ಲಿ ಒಬ್ಬರಾಗಿದ್ದಾರೆ" ಎಂದು ಕರೆದರು. ಭಾರತದಲ್ಲಿ ನೀಡಲಾಗುವ ಅತ್ಯುನ್ನತ ಸಾಹಿತ್ಯ ಗೌರವವಾದ ಕನ್ನಡಕ್ಕಾಗಿ ಜ್ಞಾನಪೀಠ ಪ್ರಶಸ್ತಿಯನ್ನು ಅಲಂಕರಿಸಿದ ಕನ್ನಡದ ಮೂರನೇ ಬರಹಗಾರರಾಗಿದ್ದಾರೆ.
ಪ್ರಮುಖ ಆಕರ್ಷಣೆಗಳು
ಒಂದು ಕಾಲದಲ್ಲಿ ಕಾರಂತರುವಾಸವಾಗಿದ್ದ ಈ ಸಡಗರದ ಸಾಂಸ್ಕೃತಿಕ, ಮನರಂಜನಾ ಮತ್ತು ಶೈಕ್ಷಣಿಕ ಕೇಂದ್ರವನ್ನು ಮೇಲ್ವಿಚಾರಣೆ ಮಾಡಲು ರಾಜ್ಯ ಸರ್ಕಾರವು ಸಮಿತಿಯನ್ನು ರಚಿಸಿತು.
ಶಿವರಾಮ ಕಾರಂತರ ಕಲಾ ಗ್ಯಾಲರಿ
ಕಾರಂತರು ರಚಿಸಿದ ಪುಸ್ತಕಗಳಿಗೆ ಸಂಬಂಧಿಸಿದ 55 ತೈಲವರ್ಣಚಿತ್ರಗಳಿವೆ. ಸುಮಾರು 50 ಕಲಾವಿದರು ರಚಿಸಿದ ವರ್ಣಚಿತ್ರದಲ್ಲಿ ಈ ಚಿತ್ರಗಳಲ್ಲಿ "ಚಿಗುರಿದ ಕನಸು", "ಸಮೀಕ್ಷೆ", "ಮೈಮನಗಳ ಸುಳಿಯಲ್ಲಿ", "ಕನ್ಯಾಬಲಿ", "ಆಲ ನೀರಾಳ", "ಮರಳಿ ಮಣ್ಣಿಗೆ", "ಕುಡಿಯರ ಕೂಸು", "ಔದಾರ್ಯದ ಊರಲ್ಲಿ" ಮತ್ತು "ಬೆಟ್ಟದ ಜೀವ" ಮುಂತಾದ ಪಾತ್ರಗಳಿವೆ.
ಶಿವರಾಮ ಕಾರಂತರ ಮನೆ
ಡಾ.ಕೆ.ಶಿವರಾಮ ಕಾರಂತರ ಮನೆ ಈಗ ಮ್ಯೂಸಿಯಂ ಆಗಿದೆ. ಇಲ್ಲಿ, ಪ್ರೇಕ್ಷಕರು ಕಾರಂತರ ಅಪರೂಪದ ಫೋಟೋಗಳನ್ನು ವೀಕ್ಷಿಸಬಹುದು ಮತ್ತು ಬರವಣಿಗೆಯ ಪ್ರಪಂಚದ ಅತ್ಯುನ್ನತ ಗೌರವವೆಂದು ಪರಿಗಣಿಸಲಾದ ಜ್ಞಾನಪೀಠ ಪ್ರಶಸ್ತಿ ಮತ್ತು ಕಾರಂತರು ತಮ್ಮ "ಮೂಕಜ್ಜಿಯ ಕನಸುಗಳು" ಪುಸ್ತಕಕ್ಕಾಗಿ ಗೆದ್ದಿದ್ದಾರೆ.
ಗ್ರಂಥಾಲಯ
ವಸ್ತುಸಂಗ್ರಹಾಲಯದ ಸಮೀಪದಲ್ಲಿ ಗ್ರಂಥಾಲಯವಿದೆ. ಪುರಾತನ ಸಂಪುಟಗಳ ಜೊತೆಗೆ ಗ್ರಂಥಾಲಯವು ಉತ್ತಮ ಪುಸ್ತಕಗಳ ಸಂಗ್ರಹವಿದೆ.
ಸಹ ನೋಡಿ
<references group="" responsive="1"> ವರ್ಗ:ಮಂಗಳೂರು ಪ್ರವಾಸೋದ್ಯಮ ಆಕರ್ಷಣೆಗಳು
ಈಥರ್‍ಗಳು
ಆಲ್ಕೋಹಾಲಿನಲ್ಲಿನ ಹೈಡ್ರಾಕ್ಸಿಲ್ ಪುಂಜದ ಹೈಡ್ರೊಜನ್ನನ್ನು ಆಲ್ಕೈಲ್, ಅರೈಲ ಅಥವಾ ಸೈಕ್ಲೋಆಲ್ಕೈಲ್ ಪುಂಜವೊಂದರಿಂದ ಆದೇಶಿಸಿದಾಗ ದೊರೆಯುವುದು ಈಥರ್.
ತಯಾರಿಸುವ ವಿಧಾನ
ಇವನ್ನು ತಯಾರಿಸಲು ಆಲ್ಕೋಹಾಲುಗಳೇ ಮೂಲವಸ್ತುಗಳು. ಈಥರುಗಳು ಸ್ವಲ್ಪ ಹೆಚ್ಚು ಕಡಿಮೆ ಆಲ್ಕೇನುಗಳಷ್ಟೇ ಜಡವಸ್ತುಗಳು. ಸಾಮಾನ್ಯವಾಗಿ ಈಥರುಗಳು ಭಾಗವಹಿಸುವ ಎಲ್ಲ ಕ್ರಿಯೆಗಳಲ್ಲೂ ಈಥರ್ ಬಂಧನದ ಛೇದವಾಗುತ್ತದೆ. ತೀವ್ರ ಉತ್ಕರ್ಷಣ ಪರಿಸ್ಥಿತಿಗಳಲ್ಲಿ ಅಣುಛೇದಗೊಂಡು ಈಥರುಗಳು ಆಲ್ಡಿಹೈಡುಗಳನ್ನು ನೀಡುತ್ತವೆ. ಆಕ್ಸಿಜನ್ ಸಂಪರ್ಕದಲ್ಲಿ ಈಥರುಗಳು ಸ್ಪೋಟಕ ಪೆರಾಕ್ಸೈಡುಗಳಾಗಿ ಮಾರ್ಪಡುತ್ತವೆ. ಆದ್ದರಿಂದ ಈಥರುಗಳ ತಯಾರಿಕೆ ಮತ್ತು ಶುದ್ಧೀಕರಣಗಳಲ್ಲಿ ಜಾಗರೂಕತೆ ಆವಶ್ಯಕ. ಸಾಮಾನ್ಯವಾಗಿ ಕೇವಲ ಈಥರ್ ಎಂದೆನಿಸಿಕೊಳ್ಳುವ ಸಂಯುಕ್ತ ಡೈಈಥೈಲ್ ಈಥರ್ (C2H5-O-C2H5). ಎಥಿಲೀನ್ ಅಥವಾ ಎಥನಾಲಿನಿಂದ ಇದನ್ನು ತಯಾರಿಸಬಹುದು. ಇದರ ಮುಖ್ಯ ಉಪಯೋಗಗಳು ವೇದನಾ ಪ್ರತಿಬಂಧಕವಾಗಿ ಮತ್ತು ಸಾರ್ವತ್ರಿಕ ಲೀನಕಾರಿಯಾಗಿ.
ಉಲ್ಲೇಖಗಳು
ವರ್ಗ:ರಸಾಯನಶಾಸ್ತ್ರ
ಚಿತ್ರದುರ್ಗದ ನಾಯಕರು
ಮೂಲ
ಇತಿಹಾಸಕಾರ ಬ್ಯಾರಿ ಲೂಯಿಸ್ ಪ್ರಕಾರ, ಸಾಮ್ರಾಜ್ಯದ ಆರಂಭಿಕ ಮುಖ್ಯಸ್ಥರು ಹೊಯ್ಸಳ ಸಾಮ್ರಾಜ್ಯದ ಅಡಿಯಲ್ಲಿ ಸ್ಥಳೀಯ ಮುಖ್ಯಸ್ಥರು (ದಂಡನಾಯಕರು ), ಇಂದಿನ ಕರ್ನಾಟಕದಲ್ಲಿ ಅವರ ಆಳ್ವಿಕೆಯಲ್ಲಿ. ನಂತರ ಅವರು ವಿಜಯನಗರ ಅರಸರ ಧೈರ್ಯದ ಮೂಲಕ ಗಮನ ಮತ್ತು ಮೆಚ್ಚುಗೆಯನ್ನು ಗಳಿಸಿದರು ಮತ್ತು ಈ ಪ್ರದೇಶದ ಗವರ್ನರ್‌ಗಳಾಗಿ ನೇಮಕಗೊಂಡರು. ಇತಿಹಾಸಕಾರ ಸೂರ್ಯನಾಥ ಕಾಮತ್ ಪ್ರಕಾರ, ವಿಜಯನಗರ ಸಾಮ್ರಾಜ್ಯದ ಅಡಿಯಲ್ಲಿ ಚಿತ್ರದುರ್ಗದ ಮುಖ್ಯಸ್ಥರು ಮೂಲತಃ ಕರ್ನಾಟಕದ ದಾವಣಗೆರೆ ಜಿಲ್ಲೆಯವರು. ಕೆಲವು ಮರಾಠಿ ದಾಖಲೆಗಳು ಅವರ ಹೋರಾಟದ ಗುಣಗಳನ್ನು ಮೆಚ್ಚಿ ಕಲಾ ಪ್ಯಾದ ಎಂದು ಕರೆಯುತ್ತವೆ.
ಚಿತ್ರದುರ್ಗ ಕೋಟೆಯು ಅವರ ಭದ್ರಕೋಟೆ ಮತ್ತು ಪ್ರಾಂತ್ಯದ ಹೃದಯಭಾಗವಾಗಿತ್ತು.
ನಾಯಕ ಕುಲ
ಮತ್ತಿಯ ತಿಮ್ಮಣ್ಣ ನಾಯ್ಕ (೧೫೬೮–೧೫೮೯): ಸಾಳುವ ನರಸಿಂಹನ ಆಳ್ವಿಕೆಯಲ್ಲಿ ದಾವಣಗೆರೆ ತಾಲ್ಲೂಕಿನ ಮತ್ತಿಯ ಮುಖ್ಯಸ್ಥ. ಅವರು ದಾವಣಗೆರೆ ಜಿಲ್ಲೆ ಮತ್ತು ಚಿತ್ರದುರ್ಗ ಜಿಲ್ಲೆಯನ್ನು ಒಳಗೊಂಡ ಪ್ರದೇಶಗಳನ್ನು ಆಳಿದರು.
ಓಬಣ್ಣ ನಾಯಕ I (೧೫೮೮-೧೬೦೨) ಮದಕರಿ ನಾಯಕ I ಎಂದೂ ಕರೆಯುತ್ತಾರೆ.
ಕಸ್ತೂರಿ ರಂಗಪ್ಪ ನಾಯಕ I (೧೬೦೨-೧೬೫೨): ೧೬೦೨ರಲ್ಲಿ ಓಬಣ್ಣ ನಾಯಕನ ನಂತರ ಅವನ ಮಗ ಕಸ್ತೂರಿ ರಂಗಪ್ಪ ನಾಯಕನಾದನು. ಆತ ಬಿಜಾಪುರದ ಸುಲ್ತಾನನನ್ನು ಸೋಲಿಸಿದ ವೀರ ಯೋಧ. ಅವನ ಆಳ್ವಿಕೆಯು ನೆರೆಯ ಪ್ರದೇಶಗಳ (ಮಾಯಕೊಂಡ, ಸಂತೆಬೆನ್ನೂರು, ಹೊಳಲ್ಕೆರೆ, ಅಣಜಿ ಮತ್ತು ಜಗಳೂರು) ಮುಖ್ಯಸ್ಥರೊಂದಿಗೆ ಘರ್ಷಣೆಗಳಿಂದ ತುಂಬಿತ್ತು. ಬಸವಪಟ್ಟಣದ ಪಾಳೆಯಗಾರ (ಮುಖ್ಯಸ್ಥ)ರೊಂದಿಗೆ ಹಲವಾರು ಯುದ್ಧಗಳು ನಡೆದವು, ಇವೆಲ್ಲವೂ ಅಂತಿಮವಾಗಿ ಚಿತ್ರದುರ್ಗ ಪ್ರದೇಶದ ಭಾಗವಾಯಿತು. ಅವನ ಮರಣದ ಸಮಯದಲ್ಲಿ(೧೬೫೨) ಸಾಮ್ರಾಜ್ಯಗಳ ಆಸ್ತಿಗಳು ೬೫,೦೦೦ದುರ್ಗಿ ಪಗೋಡಗಳು.
ಮದಕರಿ ನಾಯಕ II (೧೬೫೨–೧೬೭೪) ರಂಗಪ್ಪ ನಾಯಕನ ನಂತರ ಅವನ ಮಗನಾದ ಮದಕರಿ ನಾಯಕ ೧೬೫೨ ರಲ್ಲಿ ಚಿತ್ರದುರ್ಗದ ಪೂರ್ವ ಪ್ರದೇಶಗಳಲ್ಲಿ ಹಲವಾರು ಮಿಲಿಟರಿ ಯಶಸ್ಸನ್ನು ವಿಶೇಷವಾಗಿ ಪಡೆದನು. .ಅವರು ೧೬೭೧ ರಲ್ಲಿ ಚಿತ್ರದುರ್ಗದಲ್ಲಿ ನಡೆದ ಯುದ್ಧದಲ್ಲಿ ಶಾ ಆದಿಬ್ ಅಲ್ಲಾಹನನ್ನು ಕೊಂದರು.
ಓಬಣ್ಣ ನಾಯಕ II (೧೬೭೪-೧೬೭೫) : ಅವರ ಆಳ್ವಿಕೆಯು ಚಿತ್ರದುರ್ಗ ಪ್ರದೇಶವು ನಾಗರಿಕ ಅಶಾಂತಿಯನ್ನು ಕಂಡಿತು. ಅವನು ತನ್ನ ಸ್ವಂತ ಮನುಷ್ಯರಿಂದ ಕೊಲ್ಲಲ್ಪಟ್ಟನು.
ಚಿಕ್ಕಣ್ಣ ನಾಯಕ (೧೬೭೬–೧೬೮೬) : ಅವರ ಆಡಳಿತವು ನಾಗರಿಕ ಅಶಾಂತಿಯನ್ನು ಕಂಡಿತು. ಅವನು ತನ್ನ ಸ್ವಂತ ಮನುಷ್ಯರಿಂದ ಕೊಲ್ಲಲ್ಪಟ್ಟನು.
ಮದಕರಿ ನಾಯಕ III (೧೬೮೬–೧೬೮೮) : ಅವರ ಆಡಳಿತವು ನಾಗರಿಕ ಅಶಾಂತಿಯನ್ನು ಕಂಡಿತು.
ದೊನ್ನೆ ರಂಗಪ್ಪ ನಾಯಕ (೧೬೮೮–೧೬೮೯): ಅವರ ಆಡಳಿತವು ನಾಗರಿಕ ಅಶಾಂತಿಯನ್ನು ಕಂಡಿತು.
ಬಿಳಿಚೋಡಿನ ಭರಮಣ್ಣ ನಾಯಕ (೧೬೮೯-೧೭೨೧) ಚಿತ್ರದುರ್ಗದ ಮಹಾನ್ ನಾಯಕರಲ್ಲಿ ಕೊನೆಯವನು ಎಂದು ಕರೆಯಲ್ಪಡುತಾನೆ. ಅವನು ಮರಾಠ ಮಿತ್ರನಾದನು ಮತ್ತು ೧೯೬೫ ರಲ್ಲಿ ದೊಡ್ಡೇರಿ ಕದನದಲ್ಲಿ ಹೋರಾಡಿದನು. ಅವರು ಮೊಘಲರ ವಿರುದ್ಧ ಅನೇಕ ಯುದ್ಧಗಳನ್ನು ಮಾಡಿದರು. ಮರಾಠರನ್ನು ಬೆಂಬಲಿಸಿದ್ದಕ್ಕಾಗಿ ಮೊಘಲರಿಗೆ ಗೌರವ ಸಲ್ಲಿಸಬೇಕಾಯಿತು. ನೀರತಾಡಿಯಲ್ಲಿ ರಂಗನಾಥ ಸ್ವಾಮಿ ದೇವಾಲಯ ಮತ್ತು ನೀರಾವರಿ ಟ್ಯಾಂಕ್‌ಗಳನ್ನು ಒಳಗೊಂಡಂತೆ ಅನೇಕ ದೇವಾಲಯಗಳನ್ನು ನಿರ್ಮಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ. ಅವರನ್ನು "ಬಿಚ್ಚುಗಟ್ಟಿ ಬಹ್ರಾಮಣ್ಣ ನಾಯಕ" ಎಂದೂ ಕರೆಯಲಾಗುತ್ತಿತ್ತು
ಮದಕರಿ ನಾಯಕ IV (೧೭೨೧-೧೭೪೮): ಒಬ್ಬ ಮರಾಠ ಸಾಮಂತ. ದಾವಣಗೆರೆಯ ನಾಯಕರ ವಿರುದ್ಧ ಮುಂದುವರಿದ ಹಗೆತನದ ಸಮಯದಲ್ಲಿ ಅವರನ್ನು ಕೊಲ್ಲಲಾಯಿತು.
ಕಸ್ತೂರಿ ರಂಗಪ್ಪ ನಾಯಕ II (೧೭೪೮-೧೭೫೮): ಕಸ್ತೂರಿ ರಂಗಪ್ಪ ನಾಯಕ II ರ ಮಗ, ಮರಾಠ ಸರ್ದಾರ್ ಮುರಾರಿ ರಾವ್ ಮತ್ತು ಅಡ್ವಾಣಿಯ ಸುಬೇದಾರರ ಸಹಾಯದಿಂದ ಮಾಯಕೊಂಡ ಪ್ರದೇಶವನ್ನು ಪುನಃ ವಶಪಡಿಸಿಕೊಂಡನು. ನಂತರದ ದಿಕ್ಕಿನಲ್ಲಿ ಬೂದಿಹಾಳ್ ಪ್ರದೇಶದಲ್ಲಿ ಕೆಲವು ಸ್ವಾಧೀನಗಳನ್ನು ಪಡೆದರು. ಕಸ್ತೂರಿ ರಂಗಪ್ಪ ನಾಯಕ ಉತ್ತರ ಮತ್ತು ದಕ್ಷಿಣಕ್ಕೆ ವಿವಿಧ ದಂಡಯಾತ್ರೆಗಳನ್ನು ಮಾಡಿದನೆಂದು ಹಾಗು ಅವರು ಸಿರಾದ ಸುಬೇದಾರ್ ಜೊತೆ ನಿಕಟ ಸಂಬಂಧವನ್ನು ಉಳಿಸಿಕೊಂಡಿದ್ದಾರೆ ಎಂದು ಹೇಳಲಾಗುತ್ತದೆ. ಅವರು ೧೭೫೪ ರಲ್ಲಿ ಉತ್ತರಾಧಿಕಾರಿ ಇಲ್ಲದೆ ನಿಧನರಾದರು. ಜನಕಲ್-ದುರ್ಗದ ಒಬ್ಬ ಭರಮಪ್ಪ ನಾಯಕನ ಮಗ, ಮಡಕೇರಿ ನಾಯಕ ಕೊನೆಯ ಅವರ ಉತ್ತರಾಧಿಕಾರಿಯಾದರು.
ಮದಕರಿ ನಾಯಕ (೧೭೫೮-೧೭೭೯) ಒಬ್ಬ ಕೆಚ್ಚೆದೆಯ ಸೈನಿಕ ಮತ್ತು ಚತುರ ಆಡಳಿತಗಾರ ( ಮದಕರಿ ನಾಯಕ ವಿ ಎಂದೂ ಕರೆಯುತ್ತಾರೆ). ಅವರು ಕೆಲವು ಬಾರಿ ಮೈಸೂರು ಸಾಮ್ರಾಜ್ಯದ ಹೈದರ್ ಅಲಿಯೊಂದಿಗೆ ಮತ್ತು ಕೆಲವೊಮ್ಮೆ ಮರಾಠರ ಜೊತೆ ಮೈತ್ರಿ ಮಾಡಿಕೊಂಡರು. ಅವರ ಕಾಲದಲ್ಲಿಯೇ ಹೈದರ್ ಅಲಿ ಚಿತ್ರದುರ್ಗ ಕೋಟೆಯ ಮೇಲೆ ದಾಳಿ ಮಾಡಿ " ಒನಕೆ ಓಬವ್ವ " ದ ವೀರೋಚಿತತೆಗೆ ಕಾರಣರಾದರು. ನಂತರ ಮರಾಠರು ಮತ್ತು ಕೆಲವು ಸ್ಥಳೀಯ ಅಧಿಕಾರಿಗಳಿಂದ ದ್ರೋಹಕ್ಕೆ ಒಳಗಾದ ನಂತರ, ಮದಕರಿ ನಾಯಕನನ್ನು ಹೈದರ್ ಅಲಿಯಿಂದ ಸೋಲಿಸಲಾಯಿತು ಹಾಗೆ ಸೆರೆಹಿಡಿದು ಕೊಲ್ಲಲಾಯಿತು. ಚಿತ್ರದುರ್ಗದ ನಾಯಕರು ಕನ್ನಡ ಜಾನಪದದ ಅವಿಭಾಜ್ಯ ಅಂಗವಾಗಿದೆ.
ಅಮಾಲ್ಗಂ
ಕಬ್ಬಿಣ ಮತ್ತು ಪ್ಲಾಟಿನಂ ಲೋಹಗಳ ಹೊರತು ಸಾಮಾನ್ಯವಾಗಿ ಇತರ ಎಲ್ಲಾ ಲೋಹಗಳು ಪಾದರಸದಲ್ಲಿ ವಿಲೀನವಾಗುತ್ತವೆ. ಇಂಥ ಲೋಹ ಸಂಯೋಜನೆಗೆ (ಮಿಶ್ರಲೋಹ) ಅಮಾಲ್ಗಂ ಎಂದು ಹೆಸರು. ಲೋಹ ಮತ್ತು ಪಾದರಸದ ಸಂಪರ್ಕಮಾತ್ರದಿಂದ, ಅವೆರಡನ್ನೂ ದುರ್ಬಲ ಆಮ್ಲದಲ್ಲಿಟ್ಟಾಗ, ಲೋಹಲವಣದ ದ್ರಾವಣಕ್ಕೆ ಪಾದರಸವನ್ನು ಸೇರಿಸಿದಾಗ ಅಥವಾ ಅದನ್ನು ಪಾದರಸದ ಕ್ಯಾಥೋಡಿನ ನೆರವಿನಿಂದ ವಿದ್ಯುದ್ವಿಭಜನೆಗೆ ಒಳಪಡಿಸಿದಾಗ ಅಮಾಲ್ಗಂಗಳು ಫಲಿಸುತ್ತವೆ. ಪಾದರಸದ ಅಂಶ ಅಧಿಕವಾಗಿದ್ದಾಗ ಅಮಾಲ್ಗಂಗಳು ದ್ರವರೂಪದಲ್ಲಿರುವುವು. ಉಳಿದವು ಘನವಸ್ತುಗಳು. ಸಾಮಾನ್ಯವಾಗಿ ಕಾಯಿಸಿದರೆ ವಿಭಜನೆಯಾಗುತ್ತವೆ. ಆದರೆ ಚಿನ್ನ, ಬೆಳ್ಳಿ ಮತ್ತು ತಾಮ್ರದ ಅಮಾಲ್ಗಂಗಳು ಪಾದರಸದ ಕುದಿಯುವ ಬಿಂದುವಿನಾಚೆಯೂ ತಮ್ಮ ಅಸ್ತಿತ್ವವನ್ನು ಉಳಿಸಿಕೊಳ್ಳುತ್ತವೆ. ಅಂದರೆ ಇವುಗಳ ಅಮಾಲ್ಗಂಅನ್ನು ವಿಭಜಿಸಲು ಅತ್ಯಂತ ಹೆಚ್ಚಿನ ಉಷ್ಣ ಶಕ್ತಿ ಅಗತ್ಯ ಇದೆ. ಪಾದರಸದ ಕುದಿಯುವ ಬಿಂದು 356.73 °C ಇದೆ.
ಉಪಯೋಗಗಳು
ಕನ್ನಡಿಗಳ ಹಿಂಬದಿಗೆ ತವರದ ಅಮಾಲ್ಗಂ ಲೇಪಿಸುವುದು ಹಿಂದೆ ವಾಡಿಕೆಯಾಗಿತ್ತು. ರಾಸಾಯನಿಕ ಲೇಪನ ವಿಧಾನ ಬಳಕೆಗೆ ಬಂದಮೇಲೆ ಇದರ ಉಪಯೋಗ ತಪ್ಪಿಹೋಗಿದೆ. ಬೆಳ್ಳಿ ಮತ್ತು ತವರದ ಅಮಾಲ್ಗಂಗಳು ಹಲ್ಲುಗಳಲ್ಲಿರುವ ರಂಧ್ರಗಳನ್ನು ಮುಚ್ಚಲು ಸಹಾಯಕವಾಗಿವೆ. ವಿದ್ಯುತ್ಕೋಶಗಳ ಸತುವಿನ ಪ್ಲೇಟುಗಳನ್ನು ಅಮಾಲ್ಗಮೇಟ್ ಮಾಡುವುದರಿಂದ ಧ್ರುವೀಕರಣ ಕ್ರಿಯೆಯನ್ನು ಮಿತಿಗೊಳಿಸಬಹುದು. ಚಿನ್ನ ಮತ್ತು ಬೆಳ್ಳಿಯನ್ನು ತಯಾರಿಸುವಾಗ ಪಾದರಸದ ಉಪಯೋಗ ಒಂದು ಕಾಲಕ್ಕೆ ಅನಿವಾರ್ಯವಾಗಿತ್ತು. ಆಧುನಿಕ ವಿಧಾನಗಳು ಆಚರಣೆಗೆ ಬಂದ ಮೇಲೆ ಅಮಾಲ್ಗಮೇಷನ್ ವಿಧಾನದ ಬಳಕೆ ಕಡಿಮೆಯಾಗಿದೆ. 8.5% ಥ್ಯಾಲಿಯಂ ಅಮಾಲ್ಗಂ ಇರುವ ಉಷ್ಣಮಾಪಕ -60 °C. ಉಷ್ಣತೆಯನ್ನು ಸಹ ಅಳೆಯಬಲ್ಲುದು. ನೀರು ಅಥವಾ ದುರ್ಬಲ ಆಮ್ಲದ ಸಂಪರ್ಕದಲ್ಲಿ ಸೋಡಿಯಂ ಅಮಾಲ್ಗಂ ಪ್ರಬಲ ಅಪಕರ್ಷಣಕಾರಿಯಾಗಿ ವರ್ತಿಸುವುದು. ಸಾವಯವ ರಾಸಾಯನಿಕ ಕ್ರಿಯೆಗಳಲ್ಲಿ ಇದರ ಬಳಕೆ ಸರ್ವಸಾಮಾನ್ಯ.
ಉಲ್ಲೇಖಗಳು
ವರ್ಗ:ರಸಾಯನಶಾಸ್ತ್ರ ವರ್ಗ:ವೈದ್ಯ ಸಂಬಂಧ ಚಿಕಿತ್ಸೆ ವರ್ಗ:ವೈದ್ಯಕೀಯ ಸಂಶೋಧನೆ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಳುವಿಕೆ
thumb|right
ಅಳುವಿಕೆ ಒಂದು ಭಾವನಾತ್ಮಕ ಸ್ಥಿತಿಗೆ ಪ್ರತಿಕ್ರಿಯೆಯಾಗಿ ಕಣ್ಣೀರನ್ನು ಸುರಿಸುವುದು. ಅಳುವಿಕೆಯ ಕ್ರಿಯೆಯನ್ನು "ಕಣ್ಣಿನ ರಚನೆಗಳಲ್ಲಿ ಯಾವುದೇ ಕಿರಿಕಿರಿಯಿರದ, ಲ್ಯಾಕ್ರಮಲ್ ಅಂಗವ್ಯೂಹದಿಂದ ಕಣ್ಣೀರನ್ನು ಸುರಿಸುವ ಲಕ್ಷಣಗಳಿರುವ ಸಂಕೀರ್ಣ ಸ್ರಾವಚಾಲಕ ವಿದ್ಯಮಾನ" ಎಂದು ವ್ಯಾಖ್ಯಾನಿಸಲಾಗಿದೆ.
ಲ್ಯಾಕ್ರಮಲ್ ಗ್ರಂಥಿ (ಕಣ್ಣೀರು ನಾಳ) ಮತ್ತು ಭಾವನೆಯೊಂದಿಗೆ ತೊಡಗಿಸಿಕೊಂಡಿರುವ ಮಾನವ ಮಿದುಳಿನ ಪ್ರದೇಶಗಳ ನಡುವೆ ನರಕೋಶ ಸಂಪರ್ಕ ಇದೆಯೆಂದು ಸಾಬೀತಾಗಿದೆ. ಮಾನವನು ಭಾವನಾತ್ಮಕ ಸ್ಥಿತಿಗಳಿಗೆ ಪ್ರತಿಕ್ರಿಯೆಯಾಗಿ ಕಣ್ಣೀರನ್ನು ಉತ್ಪಾದಿಸುವ ಏಕೈಕ ಪ್ರಾಣಿ ಹೌದೋ ಅಥವಾ ಅಲ್ಲವೋ ಎಂಬುದರ ಬಗ್ಗೆ ವಿಜ್ಞಾನಿಗಳಲ್ಲಿ ಚರ್ಚೆ ಇದೆ. .
ಲೇಪನ
ಲೇಪನ ಸಾಮಾನ್ಯವಾಗಿ ತಲಾಧಾರ ಎಂದು ಸೂಚಿಸಲಾದ ಒಂದು ವಸ್ತುವಿನ ಮೇಲ್ಮೈಗೆ ಸವರಲಾಗುವ ಒಂದು ಹೊದಿಕೆ. ಲೇಪನವನ್ನು ಸವರುವ ಉದ್ದೇಶ ಅಲಂಕಾರಿಕ, ಕ್ರಿಯಾತ್ಮಕ, ಅಥವಾ ಎರಡೂ ಆಗಿರಬಹುದು. ಲೇಪನ ಸ್ವತಃ ಎಲ್ಲವನ್ನೂ ಆವರಿಸುವ ಲೇಪನ, ತಲಾಧಾರವನ್ನು ಸಂಪೂರ್ಣವಾಗಿ ಆವರಿಸುವ, ಅಥವಾ ಕೇವಲ ತಲಾಧಾರದ ಭಾಗಗಳನ್ನು ಆವರಿಸಬಹುದು. ಅನೇಕ ಪಾನೀಯ ಬಾಟಲಿಗಳ ಮೇಲಿರುವ ಉತ್ಪನ್ನದ ಲೇಬಲ್ ಈ ಎಲ್ಲ ಪ್ರಕಾರಗಳ ಲೇಪನದ ಒಂದು ಉದಾಹರಣೆ- ಒಂದು ಮಗ್ಗಲು ಸರ್ವಾವರಣದ ಕ್ರಿಯಾತ್ಮಕ ಲೇಪನ (ಅಂಟು) ಹೊಂದಿರುತ್ತದೆ ಮತ್ತು ಇನ್ನೊಂದು ಮಗ್ಗಲು ಶಬ್ದಗಳು ಮತ್ತು ಚಿತ್ರಗಳನ್ನು ರೂಪಿಸಲು ಸೂಕ್ತ ವಿನ್ಯಾಸದಲ್ಲಿನ (ಮುದ್ರಣ) ಒಂದು ಅಥವಾ ಹೆಚ್ಚು ಅಲಂಕಾರಿಕ ಲೇಪನಗಳನ್ನು ಹೊಂದಿರುತ್ತದೆ.
ವರ್ಣದ್ರವ್ಯಗಳು ಮತ್ತು ಮೆರುಗೆಣ್ಣೆಗಳು ಬಹುತೇಕವಾಗಿ ತಲಾಧಾರವನ್ನು ರಕ್ಷಿಸುವ ಮತ್ತು ಅಲಂಕಾರಿಕವಾಗಿರುವ ಉಭಯ ಬಳಕೆಗಳನ್ನು ಹೊಂದಿರುವ ಲೇಪನಗಳು, ಅದಾಗ್ಯೂ ಕೆಲವು ಕಲಾಕಾರ ವರ್ಣದ್ರವ್ಯಗಳು ಕೇವಲ ಅಲಂಕಾರಕ್ಕಾಗಿ ಇರುತ್ತವೆ, ಮತ್ತು ದೊಡ್ಡ ಕೈಗಾರಿಕಾ ಕೊಳವೆಗಳ ಮೇಲಿನ ವರ್ಣದ್ರವ್ಯ ಸಂಭಾವ್ಯವಾಗಿ ಕೇವಲ ಸವೆತ ತಡೆಗಟ್ಟುವ ಕಾರ್ಯಕ್ಕಾಗಿ ಇರುತ್ತದೆ.
ಕ್ರಿಯಾತ್ಮಕ ಲೇಪನಗಳನ್ನು ತಲಾಧಾರದ ಮೇಲ್ಮೈ ಗುಣಲಕ್ಷಣಗಳನ್ನು ಬದಲಾಯಿಸಲು ಸವರಬಹುದು, ಉದಾಹರಣೆಗೆ ಅಂಟಿಕೊಳ್ಳುವಿಕೆ, ತೇವವಾಗುವಿಕೆ, ಸವೆತ ನಿರೋಧಕತೆ.
ವರ್ಗ:ರಾಸಾಯನಿಕ ಪ್ರಕ್ರಿಯೆಗಳು
ಬಂದಾರು
ಬಂದಾರು (Bandaru) ದಕ್ಷಿಣ ಭಾರತದ ಕರ್ನಾಟಕ ರಾಜ್ಯದ ಒಂದು ಹಳ್ಳಿಯಾಗಿದೆ. ಇದು ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲ್ಲೂಕಿನ ಇದೆ.
ಬಗ್ಗೆ
೨೦೧೧ ರ ಮಾಹಿತಿಯ ಪ್ರಕಾರ, ಬಂದಾರು ಗ್ರಾಮದ ಸ್ಥಳ ಸಂಕೇತ ಅಥವಾ ಹಳ್ಳಿಯ ಕೋಡ್ ೬೧೭೬೭೨ ಆಗಿದೆ. ಬಂದಾರು ಗ್ರಾಮವು ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲ್ಲೂಕಿನಲ್ಲಿ ಇದೆ. ಉಪ ಜಿಲ್ಲಾ ಕೇಂದ್ರ ಕಚೇರಿ ಬೆಳ್ತಂಗಡಿಯಿಂದ ೨೬ ಕಿ.ಮೀ ದೂರದಲ್ಲಿದೆ ಮತ್ತು ಜಿಲ್ಲೆಯ ಪ್ರಧಾನ ಮಂಗಳೂರು ಮಂಗಳೂರಿನಿಂದ ೭೦ ಕಿ.ಮೀ ದೂರದಲ್ಲಿದೆ. ೨೦೦೯ ಅಂಕಿಅಂಶಗಳ ಪ್ರಕಾರ ಬಂದಾರು ಗ್ರಾಮವು ಒಂದು ಗ್ರಾಮ ಪಂಚಾಯತ್ ಆಗಿದೆ.
ಒಟ್ಟು ಭೌಗೋಳಿಕ ಪ್ರದೇಶವು ೨೦೪೪.೬೫ ಹೆಕ್ಟೇರ್ ಆಗಿದೆ. ಬಂದಾರಿನಲ್ಲಿ ೪೦೨೨ ಜನಸಂಖ್ಯೆಯನ್ನು ಹೊಂದಿದೆ. ಬಂದಾರು ಹಳ್ಳಿಯಲ್ಲಿ ಸುಮಾರು ೮೦೨ ಮನೆಗಳಿವೆ. ಬಂದಾರು ಪಟ್ಟಣದಿಂದ ಸುಮಾರು ೨೬ ಕಿ.ಮೀ ದೂರದಲ್ಲಿದೆ.
ಶಾಲೆಗಳು ಮತ್ತು ಕಾಲೇಜುಗಳು
ನಾಲ್ಕು ಪ್ರಾಥಮಿಕ ಶಾಲೆಗಳು ಮತ್ತು ಪ್ರೌಢ ಶಾಲೆಗಳಿವೆ.
ಇದನ್ನು 1954 ರಲ್ಲಿ ಸ್ಥಾಪಿಸಲಾಯಿತು ಮತ್ತು ಇದನ್ನು ಕರ್ನಾಟಕ ಶಿಕ್ಷಣ ಇಲಾಖೆ ನಿರ್ವಹಿಸುತ್ತದೆ. ಇದು ಬಂದಾರು ನಲ್ಲಿದೆ. ಇದು ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿನಲ್ಲಿದೆ. ಶಾಲೆಯು ೧ ರಿಂದ ೮ ರವರೆಗಿನ ಶ್ರೇಣಿಗಳನ್ನು ಒಳಗೊಂಡಿದೆ.
ಉಲ್ಲೇಖಗಳು
ವರ್ಗ:ಊರಿನ ಹೆಸರು ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಭಾರತೀಯ ಸಿಮೆಂಟ್ ನಿಗಮ ಮಂಡಳಿ
ಸಿಮೆಂಟ್ ಕಾರ್ಪೊರೇಷನ್ ಆಫ್ ಇಂಡಿಯಾ ಲಿಮಿಟೆಡ್ ( ಸಿಸಿಐ ) ಭಾರತ ಸರ್ಕಾರದ ಸಾರ್ವಜನಿಕ ಕ್ಷೇತ್ರ ಸಂಸ್ಥೆಯಾಗಿದೆ. ದೇಶದಲ್ಲಿ ಸಿಮೆಂಟ್ ಉತ್ಪಾದನಾ ಸ್ವಾವಲಂಬನೆ ಸಾಧಿಸಲು ಸಾರ್ವಜನಿಕ ವಲಯದಲ್ಲಿ ಸಿಮೆಂಟ್ ಘಟಕಗಳನ್ನು ಸ್ಥಾಪಿಸುವ ಉದ್ದೇಶದಿಂದ ಕಂಪನಿಯು ೧೮ ಜನವರಿ ೧೯೬೫ ರಂದು ಸಂಪೂರ್ಣ ಸರ್ಕಾರಿ ಸ್ವಾಮ್ಯದ ನಿಗಮವಾಗಿ ಸ್ಥಾಪಿಸಲ್ಪಟ್ಟಿತು.
ಸಿಸಿಐ ನವದೆಹಲಿಯಲ್ಲಿ ನೆಲೆಗೊಂಡಿದೆ. ನಿಗಮವು ಪೋರ್ಟ್ಲ್ಯಾಂಡ್ ಪೊಜ್ಜೊಲಾನಾ (PPC), ಪೋರ್ಟ್ಲ್ಯಾಂಡ್ ಸ್ಲಾಗ್ ಸಿಮೆಂಟ್ (PSC) ಮತ್ತು ಸಾಮಾನ್ಯ ಪೋರ್ಟ್ ಲ್ಯಾಂಡ್ ಸಿಮೆಂಟ್ (OPC) ನಂತಹ ವಿವಿಧ ಮಾದರಿಯ, ೩೩, ೪೩, ೫೩ ಮತ್ತು ೫೩S - ವಿವಿಧ ದರ್ಜೆಯ ಸಿಮೆಂಟ್ ತಯಾರಿಸುತ್ತದೆ (ಸ್ಲೀಪರ್ಸ್ ತಯಾರಿಕೆಯಲ್ಲಿ ವಿಶೇಷ ದರ್ಜೆಯ ಸಿಮೆಂಟ್ ಗಳಲ್ಲಿ ಭಾರತೀಯ ರೈಲುಗಳ ಸ್ಲೀಪರ್ಸ್ ಉತ್ಪಾದಕರಿಗಾಗಿ ವಿಶೇಷ ದರ್ಜೆಯ ಸಿಮೆಂಟ್ ಕೂಡ ಉಪ್ಪಾದಿಸಲಾಗುತ್ತದೆ)
ಸಿಸಿಐ ಪ್ರಸ್ತುತ ಮೂರು ಲಾಭದಾಯಕ ಕಾರ್ಯಾಚರಣಾ ಘಟಕಗಳನ್ನು ಹೊಂದಿದೆ ಮತ್ತು ವಿವಿಧ ಭಾರತೀಯ ರಾಜ್ಯಗಳಾದ್ಯಂತ ಮತ್ತು ಕೇಂದ್ರಾಡಳಿತ ಪ್ರದೇಶಗಳಾದ್ಯಂತ ವಿಭಿನ್ನ ಪ್ರಾದೇಶಿಕ ಕೇಂದ್ರಗಳನ್ನು ಸ್ಥಾಪಿಸಿದ್ದು, ಒಟ್ಟು ೩೮.೪೮ ಲಕ್ಷ ಟನ್ ವಾರ್ಷಿಕ ಸ್ಥಾಪಿತ ಸಾಮರ್ಥ್ಯ ಹೊಂದಿದೆ.
ಘಟಕಗಳು
ಈ ಘಟಕಗಳು ದೇಶದಾದ್ಯಂತ ಪೂರ್ವದಿಂದ ( ಅಸ್ಸಾಂನಲ್ಲಿ ಬೊಕಜನ್) ಪಶ್ಚಿಮಕ್ಕೆ (ಅಕಾಲ್ತಾರಾ, ಛತ್ತೀಸ್‌ಗಢ್ನ ಮಾಂಧರ್ ಮತ್ತು ಮಧ್ಯಪ್ರದೇಶದ ನಯಾಗಾಂವ್) ಹಾಗೂ ಉತ್ತರದಿಂದ ( ಹಿಮಾಚಲ ಪ್ರದೇಶದ ರಾಜ್‌ಬಾನ್ ಮತ್ತು ಹರಿಯಾಣದ ಚಾರ್ಖಿ ದಾದ್ರಿ) ದಕ್ಷಿಣಕ್ಕೆ ( ಕರ್ನಾಟಕದ ಕುರ್ಕುಂಟಾ ಮತ್ತು ಅದಿಲಾಬಾದ್), ತೆಲಂಗಾಣದ ತಾಂಡೂರ್ ), ಜೊತೆಗೆ ದೆಹಲಿಯಲ್ಲಿ ಒಂದು ಸಿಮೆಂಟ್ ಗ್ರೈಂಡಿಂಗ್ ಘಟಕವಿದೆ.
ತೀವ್ರ ದ್ರವ್ಯತೆ ಕೊರತೆಯಿಂದಾಗಿ ಮತ್ತು ಮುಖ್ಯವಾಗಿ ವಿದ್ಯುತ್ ಕೊರತೆಗೆ ಸಂಬಂಧಿತ ಮೂಲಸೌಕರ್ಯದ ನಿರ್ಬಂಧಗಳಿಂದಾಗಿ, ಸಿಸಿಐ ಕಾರ್ಯಕ್ಷಮತೆಯ ಮೇಲೆ ಪ್ರತಿಕೂಲ ಪರಿಣಾಮ ಉಂಟಾಯಿತು. ವಿಶೇಷವಾಗಿ ಪ್ರಧಾನ ಮಂತ್ರಿ ಶ್ರೀಮತಿ ಇಂದಿರಾ ಗಾಂಧಿಯವರ ಕಾಲಾನಂತರದಲ್ಲಿ, ವಿವಿಧ ಕಾರಣಗಳಿಂದಾಗಿ ೧೦ ಘಟಕಗಳಾದ್ಯಂತ ೭ ಘಟಕಗಳ ಕಾರ್ಯನಿರ್ವಹಣೆ ಸ್ಥಗಿತಗೊಂಡಿತು. ಕಂಪನಿಯು ರೋಗಗ್ರಸ್ಥವಾಯಿತು ಮತ್ತು ಅದನ್ನು BIFR ಗೆ ವಹಿಸಲಾಯಿತು. ಒಟ್ಟಾರೆಯಾಗಿ ಸಿಸಿಐ ಮಾರಾಟದ ಕಾಳಜಿಯ ಆಧಾರವಾಗಿ ಅಥವಾ ಅದರ ಘಟಕಗಳನ್ನು ಪ್ರತ್ಯೇಕವಾಗಿ ಅಥವಾ ಸಾಮೂಹಿಕವಾಗಿ ಅನ್ವೇಷಿಸಲು ವ್ಯಾಪಾರಿ ಬ್ಯಾಂಕರ್ ಅನ್ನು ನೇಮಿಸುವಂತೆ ಬಿಐಎಫ್‌ಆರ್ ಒಎಗೆ ನಿರ್ದೇಶಿಸಿತ್ತು. (ಮೇಲಿನ ಪ್ಯಾರಾವನ್ನು ೨೦೧೫ ನೇ ಸಾಲಿನ ಸ್ಥಿತಿಗತಿಯ ಪ್ರಕಾರ ಅಪ್‌ಡೇಟ್ ಮಾಡಬೇಕು, ಏಕೆಂದರೆ ೨೦೦೭ ರ ನಂತರದಲ್ಲಿ ಸಿಸಿಐ, ಕಾರ್ಯಾಚರಣೆಯಲ್ಲಿರುವ ತನ್ನ ೩ ಘಟಕಗಳಿಂದ ವರ್ಷದಿಂದ ವರ್ಷಕ್ಕೆ ಲಾಭ ಗಳಿಸುತ್ತಿದೆ: ರಾಜ್‌ಬಾನ್, ಬೊಕಜನ್ ಮತ್ತು ತಾಂಡೂರ್)
ಕ್ರಿಯಾತ್ಮಕ ಘಟಕಗಳು
ಹಿಮಾಚಲ ಪ್ರದೇಶದ ರಾಜಬನ್ ಘಟಕವು ಸಿರ್ಮೌರ್ ಜಿಲ್ಲೆಯ ಡೆಹ್ರಾಡೂನ್ ನಗರದಿಂದ ಸುಮಾರು ೬೦ ಕಿಮೀ ದೂರದಲ್ಲಿದೆ; ಇಲ್ಲಿ ಪ್ರತಿ ವರ್ಷ ೯೮ ದಶಲಕ್ಷ ಮೆಟ್ರಿಕ್ ಟನ್ ಪೊಜೊಲೋನಾ ಪೋರ್ಟ್ಲ್ಯಾಂಡ್ ಸಿಮೆಂಟ್ ಮತ್ತು ಸಾಮಾನ್ಯ ಪೋರ್ಟ್ಲ್ಯಾಂಡ್ ಸಿಮೆಂಟ್ ಉತ್ಪಾದಿಸಲಾಗುತ್ತದೆ. ಈ ಘಟಕವು ಸುಮಾರು ೪೪೯ ವಸತಿ ಸೌಕರ್ಯಗಳು, ಬ್ಯಾಂಕ್, ಅಂಚೆ ಕಚೇರಿಗಳು, ದೂರವಾಣಿ ವಿನಿಮಯ ಮತ್ತು ಇತರ ನಾಗರಿಕ ಸೌಲಭ್ಯಗಳನ್ನು ಹೊಂದಿರುವ ಪಟ್ಟಣವನ್ನು ಒಳಗೊಂಡಿದೆ.
೧ ಮಿಲಿಯನ್ ಮೆಟ್ರಿಕ್ ಟನ್ ಸಾಮರ್ಥ್ಯವುಳ್ಳ ತಾಂಡೂರು ಘಟಕವು ತೆಲಂಗಾಣದ ವಿಕಾರಾಬಾದ್ ಜಿಲ್ಲೆಯಲ್ಲಿ ಇದೆ, ಇದರ ವ್ಯಾಪಾರ ವಲಯ ಕಚೇರಿಯು ಹೈದರಾಬಾದ್ ನಗರದಲ್ಲಿದೆ ಮತ್ತು ಶ್ರೀ. ವೈ ಕೆ ಸಿಂಗ್ ವಲಯ ಪ್ರಬಂಧಕರಾಗಿ ಹಾಗೂ ಶ್ರೀ. ರಿಷಿಕೇಶ್ ದುಬೆ ಹೈದರಾಬಾದ್ ನೋಡಲ್ ಅಧಿಕಾರಿಯಾಗಿಯೂ ಕಾರ್ಯನಿರ್ವಹಿಸುತ್ತಿದ್ದಾರೆ.
ಬೊಕಜನ್ ಸಿಮೆಂಟ್ ಘಟಕವು ಗುವಾಹಟಿಯಿಂದ 350 ಕಿಲೋಮೀಟರ್ ಮತ್ತು ದಿಮಾಪುರ ವಿಮಾನ ನಿಲ್ದಾಣದಿಂದ ೨೧ ಕಿಲೋಮೀಟರ್ ದೂರದಲ್ಲಿದೆ. ಒಣ ಪ್ರಕ್ರಿಯೆ ಉತ್ಪಾದನೆಯನ್ನು ಬಳಸಿಕೊಳ್ಳುವ ಈ ಘಟಕವು, ವಾರ್ಷಿಕ ೧,೯೮,೦೦೦ ಮೆಟ್ರಿಕ್ ಟನ್ ಸಿಮೆಂಟ್ ಉತ್ಪಾದಿಸುತ್ತದೆ. ಈ ಘಟಕದ ಸಂಪೂರ್ಣ ಪ್ರದೇಶದಲ್ಲಿ ಕಾರ್ಖಾನೆ, ಗಣಿಗಾರಿಕೆ ಪ್ರದೇಶ ಮತ್ತು ಬಡಾವಣೆ ಇದೆ. ಈ ಬಡಾವಣೆಯಲ್ಲಿ ಆರೋಗ್ಯ ಕೇಂದ್ರಗಳು, ಅತಿಥಿ ಗೃಹಗಳು, ಬ್ಯಾಂಕ್, ಅಂಚೆ ಕಚೇರಿ, ದೂರವಾಣಿ ವಿನಿಮಯ ಮುಂತಾದ ನಾಗರಿಕ ಸೌಲಭ್ಯಗಳು ಲಭ್ಯವಿವೆ.
ಉಲ್ಲೇಖಗಳು
ವರ್ಗ:ಭಾರತ ಸರ್ಕಾರದ ಕಂಪನಿಗಳು
ಸಂವರಣ
ಸಂವರಣನು (ಸಂಸ್ಕೃತ: संवरण, saṁvaraṇa m.) ಋಕ್ಷನ ಮಗ. ತಪತಿ ಈತನ ಪತ್ನಿ. ಈತ ಕುರು (ಕುರು ರಾಜವಂಶ ಮತ್ತು ಕುರು ಸಾಮ್ರಾಜ್ಯದ ಸ್ಥಾಪಕ) ಎಂಬ ಮಗನನ್ನು ಹೊಂದಿದ್ದಾನೆ.
ಮಹಾಭಾರತಲ್ಲಿ ಸಂವರಣ
ಆದಿ ಪರ್ವದಲ್ಲಿ ಸಂವರಣನು ರಾಜನಾಗಿ ಆಳುತ್ತಿದ್ದಾಗ ಅವನ ರಾಜ್ಯದ ಜನರು ಎಲ್ಲಾ ರೀತಿಯ ಪಿಡುಗುಗಳ ಜೊತೆಗೆ ಕ್ಷಾಮ, ಬರ ಮತ್ತು ರೋಗಗಳಿಗೆ ತುತ್ತಾಗುತ್ತಾರೆ.ಅಷ್ಟೇ ಅಲ್ಲದೆ ಶತ್ರು ದೇಶವರು ಸಂವರಣನ ರಾಜ್ಯದ ಮೇಲೆ ದಾಳಿ ಮಾಡುತ್ತಾರೆ. ರಾಜನು ತನ್ನ ಕುಟುಂಬ, ಸ್ನೇಹಿತರು ಮತ್ತು ಮಂತ್ರಿಗಳೊಂದಿಗೆ ಸಿಂಧೂ ನದಿಯ ಕಾಡುಗಳಲ್ಲಿ ನೆಲೆಸುತ್ತಾನೆ. ನಂತರ, ಒಂದು ದಿನ ಋಷಿ ವಸಿಷ್ಠರು ಅವರನ್ನು ಭೇಟಿ ಮಾಡುತ್ತಾರೆ ಮತ್ತು ಎಂಟು ವರ್ಷಗಳ ಕಾಲ ವಸಿಷ್ಠರು ಸಹ ಅವರೊಂದಿಗೆ ಕಾಲವನ್ನು ಕಳೆಯುತ್ತಾರೆ. ಅದರ ನಂತರ, ಸಂವರಣನು ಋಷಿ ವಸಿಷ್ಠರನ್ನು ತನ್ನ ಪುರೋಹಿತನನ್ನಾಗಿ ಮಾಡಲು ನಿರ್ಧರಿಸುತ್ತಾನೆ. ವಸಿಷ್ಠರ ಸಹಾಯದಿಂದ ಸಂವರಣನು ತನ್ನ ಸಂಪೂರ್ಣ ರಾಜ್ಯ ಮತ್ತು ಅಧಿಕಾರವನ್ನು ಮರಳಿ ಪಡೆಯುತ್ತಾನೆ.
ಮದುವೆ
ಬೇಟೆಯಾಡಲು ಹೋದ ರಾಜ ಸಂವರಣನು ತಪತಿಯನ್ನು ನೋಡಿದನು.ತಪತಿಯು ಸೂರ್ಯ ದೇವರಾದ ವಿವಸ್ವತ್‌ನ ಮಗಳು. ತಪತಿಯ ಮೇಲೆ ಸಂವರಣನಿಗೆ ಪ್ರೀತಿ ಆಗುತ್ತದೆ. ರಾಜನು ತಪತಿಯ ಮುಂದೆ ಮದುವೆಯ ಪ್ರಸ್ತಾಪವನ್ನು ಮಾಡಿದನು. ಆಗ ತಪತಿಯು ತನ್ನ ತಂದೆಯ ಒಪ್ಪಿಗೆಗಾಗಿ ಸೂರ್ಯದೇವನ ಬಳಿ ಹೋಗಲು ಹೇಳಿದಳು. ಆದಾದ ನಂತರ ರಾಜನು ಸೂರ್ಯನನ್ನು ಆರಾಧಿಸಲು ಪ್ರಾರಂಭಿಸಿದನು. ವಸಿಷ್ಠ ಋಷಿಯ ಸಹಾಯದಿಂದ ರಾಜನು ಸೂರ್ಯದೇವನ ಬಳಿ ಹೋದನು. ನಂತರ ವಸಿಷ್ಠ ಸಂವರಣ ಮತ್ತು ತಪತಿಯ ವಿವಾಹವನ್ನು ಮಾಡುವಂತೆ ಹೇಳಿದರು. ನಂತರ ಸೂರ್ಯದೇವ ಒಪ್ಪಿ ಮದುವೆ ಮಾಡಿಸಿದನು.
ಹನ್ನೆರಡು ವರ್ಷಗಳ ಕಾಲ, ರಾಜನು ತನ್ನ ಹೆಂಡತಿಯೊಂದಿಗೆ ಬೆಟ್ಟಗಳು ಮತ್ತು ಪರ್ವತಗಳಲ್ಲಿ ಸಂತೋಷದಿಂದ ವಾಸಿಸುತ್ತಿದ್ದನು. ತನ್ನ ಕರ್ತವ್ಯಗಳಿಂದ ಸಂಪೂರ್ಣವಾಗಿ ಹಿಂದೆ ಸರಿದನು. ಆದರೆ ನಂತರ ದೇಶದಲ್ಲಿ ಭೀಕರ ಬರಗಾಲವುಂಟಾಯಿತು. ನಂತರ ವಸಿಷ್ಠನು ಸಂವರಣ ಮತ್ತು ಅವನ ಹೆಂಡತಿಯನ್ನು ಹಿಂದಕ್ಕೆ ಕರೆದನು. ಅವರ ಹಿಂದಿರುಗುವಿಕೆಯು ಎಲ್ಲಾ ನಾಗರಿಕರಿಗೆ ಸಂತೋಷ ಮತ್ತು ಸಮೃದ್ಧಿಯನ್ನು ತಂದಿತು.
ಉಲ್ಲೇಖಗಳು
ವರ್ಗ:ಮಹಾಭಾರತದ ಪಾತ್ರಗಳು
ಜಯಮ್ಮನ ಮಗ (ಚಲನಚಿತ್ರ)
ಜಯಮ್ಮನ ಮಗ 2013 ರ ಹಾರರ್ ಥ್ರಿಲ್ಲರ್ ಕನ್ನಡ ಚಲನಚಿತ್ರವಾಗಿದ್ದು, ಇದನ್ನು ವಿಕಾಸ್ ನಿರ್ದೇಶಿಸಿದ್ದಾರೆ ಮತ್ತು ಬರೆದಿದ್ದಾರೆ, ಇದು ಅವರ ಚೊಚ್ಚಲ ಸಾಹಸವಾಗಿದೆ. ದುನಿಯಾ ವಿಜಯ್, ನಟನೆಯ ಜೊತೆಗೆ, "ದುನಿಯಾ ಟಾಕೀಸ್" ಪ್ರೊಡಕ್ಷನ್ ಹೌಸ್‌ಗಾಗಿ ತಮ್ಮ ಸ್ನೇಹಿತ ರಮೇಶ್ ಜೊತೆಗೆ ಈ ಚಿತ್ರದ ಮೂಲಕ ನಿರ್ಮಾಪಕರಾಗಿ ಪದಾರ್ಪಣೆ ಮಾಡಿದ್ದಾರೆ. ಇತರ ಪ್ರಮುಖ ಪಾತ್ರಗಳಲ್ಲಿ ಡಾ. ಭಾರತಿ, ರಂಗಾಯಣ ರಘು, ಕಲ್ಯಾಣಿ ರಾಜು, ಎನ್‌ಎಲ್ ನರೇಂದ್ರ ಬಾಬು ಇತರರು ಸೇರಿದ್ದಾರೆ.
ಅರ್ಜುನ್ ಜನ್ಯ ಅವರ ಸಂಗೀತ ಸಂಯೋಜನೆ, ಸುಜ್ಞಾನ್ ಅವರ ಛಾಯಾಗ್ರಹಣ ಮತ್ತು ಯೋಗರಾಜ್ ಭಟ್ ಮತ್ತು ವಿಜಯ್ ಅವರ ಸಾಹಿತ್ಯವನ್ನು ಚಿತ್ರ ಒಳಗೊಂಡಿದೆ. ಚಿತ್ರದ ಕಥೆಯು ಒಳ್ಳೆಯದು ಮತ್ತು ಕೆಟ್ಟದ್ದರ ನಡುವಿನ ಯುದ್ಧದೊಂದಿಗೆ ಬ್ಲ್ಯಾಕ್ ಮ್ಯಾಜಿಕ್ ಮತ್ತು ನರಬಲಿ ಪರಿಕಲ್ಪನೆಯ ಸುತ್ತ ಸುತ್ತುತ್ತದೆ.
ಈ ಚಲನಚಿತ್ರವು 15 ಆಗಸ್ಟ್ 2013 ರಂದು ಭಾರತೀಯ ಸ್ವಾತಂತ್ರ್ಯ ದಿನದಂದು ಥಿಯೇಟರ್‌ಗಳಲ್ಲಿ ಬಿಡುಗಡೆಯಾಯಿತು. ಚಿತ್ರವು ಸಕಾರಾತ್ಮಕ ವಿಮರ್ಶೆಗಳಿಗೆ ತೆರೆದುಕೊಂಡಿತು, ವಿಮರ್ಶಕರು ವಿಜಯ್ ಅವರ ವೃತ್ತಿಜೀವನದ ಬಗ್ಗೆ ಪ್ರಸ್ತಾಪಿಸಿ ಪುನರುತ್ಥಾನಗೊಂಡರು ಮತ್ತು ಅವರಿಗೆ ಹೊಸ ಜೀವನವನ್ನು ನೀಡಿದರು.
ಧ್ವನಿಮುದ್ರಿಕೆ
ಚಿತ್ರಕ್ಕೆ ಅರ್ಜುನ್ ಜನ್ಯ ಸಂಗೀತ ಸಂಯೋಜಿಸಿದ್ದಾರೆ. ಒಂದು ಹಾಡಿನ ಸಾಹಿತ್ಯವನ್ನು ದುನಿಯಾ ವಿಜಯ್ ಅವರೇ ಬರೆದಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಶಿವಶಂಕರಪ್ಪ ಮಲ್ಲಪ್ಪ ಗುರಡ್ಡಿ
ಶಿವಶಂಕರಪ್ಪ ಮಲ್ಲಪ್ಪ ಗುರಡ್ಡಿಯವರು ಮಾಜಿ ಶಾಸಕರು, ಸಂಸದರು ಹಾಗೂ ರಾಜಕೀಯ ಧುರೀಣರು.
ಜನನ
ಗುರಡ್ಡಿಯವರು 11ನೇ ಏಪ್ರಿಲ್, 1928ರಂದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನ ನೀರಲಗಿ ಗ್ರಾಮದಲ್ಲಿ ಜನಿಸಿದರು.
ನಿಧನ
23 ಜೂಲೈ, 2006ರಂದು 78ನೇ ವಯಸ್ಸಿನಲ್ಲಿ ನಿಧನರಾದರು. ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನ ಸಾಲವಾಡಗಿ ಗ್ರಾಮದಲ್ಲಿ ಧುರೀಣರ ಸಮಾಧಿಯಿದೆ.
ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು ವರ್ಗ:ರಾಜಕೀಯ ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರು
ಮುರಿಗಪ್ಪ ಸಿದ್ದಪ್ಪ ಸುಗಂಧಿ
ಮುರಿಗಪ್ಪ ಸಿದ್ದಪ್ಪ ಸುಗಂಧಿಯವರು ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.
ರಾಜಕೀಯ
ಪಕ್ಷೇತರ ಅಭ್ಯರ್ಥಿ ಹಾಗೂ ರಾಷ್ಟ್ರೀಯ ಅಭ್ಯರ್ಥಿ ಸ್ಫರ್ಧೆಯಿಂದಾಗಿ ಬಿಜಾಪುರ ಕ್ಷೇತ್ರ ಅಂದು ರಾಷ್ಟ್ರದ ಗಮನಸೆಳೆದಿತ್ತು. ಒಟ್ಟು 3,53,151 ಮತಗಳ ಪೈಕಿ ಪಕ್ಷೇತರ ಅಭ್ಯರ್ಥಿಯಾಗಿದ್ದ ಮುರಿಯಪ್ಪ ಸಿದ್ದಪ್ಪ ಸುಗಂಧಿ 88,209 ಮತಗಳನ್ನು ಪಡೆದರೆ ಕಾಂಗ್ರೆಸ್ ಅಭ್ಯರ್ಥಿ ರಾಜಾರಾಮ ಗಿರಿಧರಲಾಲ ದುಬೆ 77,223 ಮತಗಳನ್ನು ಪಡೆದಿದ್ದರು. ಅಂತಿಮವಾಗಿ ಪಕ್ಷೇತರ ಅಭ್ಯರ್ಥಿಯಾದ ಸುಗಂಧಿಯವರು 10,936 ಮತಗಳಿಂದ ಗೆಲುವಿನ ನಗೆ ಬೀರಿದ್ದರು.
ಇದಾದ ನಂತರ ಮೈಸೂರು ಕರ್ನಾಟಕ ರಾಜ್ಯ ಕರ್ನಾಟಕ ಎಂದು ನಾಮಕರಣಗೊಂಡ ನಂತರ 1967ರಲ್ಲಿ ಕೆನರಾ ಕ್ಷೇತ್ರ (ಈಗಿನ ಉತ್ತರ ಕನ್ನಡ)ದಲ್ಲಿ ಪಕ್ಷೇತರ ಅಭ್ಯರ್ಥಿಯೊಬ್ಬರು ಗೆದ್ದು ದಾಖಲೆ ನಿರ್ಮಿಸಿದ್ದರು. ಅಂದು ಪಕ್ಷೇತರ ಅಭ್ಯರ್ಥಿಯಾಗಿ ದಿನಕರ ದತ್ತಾತ್ರೇಯ ದೇಸಾಯಿ ಸ್ಫರ್ಧಿಸಿ ಕಾಂಗ್ರೆಸ್ ಅಭ್ಯರ್ಥಿಯಾಗಿ ಸ್ಪರ್ಧಿಸಿದ್ದ ಎಂ.ಜಿ.ವಾಮನರನ್ನು ಸೋಲಿಸಿದರು.
ಒಟ್ಟು 3,09,326 ಮತಗಳ ಪೈಕಿ ದಿನಕರ ದತ್ತಾತ್ರೇಯ ದೇಸಾಯಿ 1,43,297 ಮತಗಳನ್ನು ಪಡೆದರೆ ವಾಮನ್ 1,15,490 ಮತಗಳನ್ನಷ್ಟೆ ಪಡೆಯಲು ಶಕ್ತರಾದರು.ಫಲಿತಾಂಶದಲ್ಲಿ ದೇಸಾಯಿ 27,297 ಮತಗಳ ಅಂತರದಿಂದ ಗೆದಿದ್ದರು.
ಮುರಿಯಪ್ಪ ಸಿದ್ದಪ್ಪ ಸುಗಂಧಿ, ದಿನಕರ ದತ್ತಾತ್ರೇಯ ದೇಸಾಯಿ ಹಾಗೂ ಸುಮಲತಾ ಅಂಬರೀಶಯವರು ಕರ್ನಾಟಕ ರಾಜ್ಯದ ಲೋಕಸಭಾ ಚುನಾವಣಾ ಇತಿಹಾಸದಲ್ಲಿಯೇ ಪಕ್ಷೇತರ ಅಭ್ಯರ್ಥಿಯಾಗಿ ಸಂಸದರಾದ ದಾಖಲೆಯಾಗಿದೆ.
ಉಲ್ಲೇಖಗಳು
ವರ್ಗ:ವಿಧಾನ ಸಭಾ ಕ್ಷೇತ್ರದ ಶಾಸಕರು ವರ್ಗ:ರಾಜಕಾರಣಿಗಳು ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರು
ಸ್ಕಾಟ್‌ ಸ್ಯಾಟ್-1
ಪಿಎಸ್‌ಎಲ್‌ವಿ ಸಿ-35 ರಾಕೆಟ್‌ ಮೂಲಕ 8ಉಪಗ್ರಹಗಳ ಉಡಾವಣೆಯಾಗಿದ್ದು,ಅದರಲ್ಲಿ ಸ್ಕಾಟ್‌ ಸ್ಯಾಟ್-1ಉಪಗ್ರಹ ಒಂದು,ಇದು 371 ಕೆಜಿ ತೂಕ ಹೊಂದಿದೆ. ಈ ಸ್ಕಾಟ್ ಸ್ಯಾಟ್-1 ಸಾಗರ ಮತ್ತು ಹವಾಮಾನ ಕುರಿತ ಅಧ್ಯಯನ ಸೇರಿ ವಿವಿಧ ಉದ್ದೇಶಗಳಿಗೆ ಬಳಕೆಯಾಗಲಿದೆ.ಈ ಸ್ಕಾಟ್ಸ್ಯಾಟ್-1 ಸಾಗರ ಮತ್ತು ಹವಾಮಾನ ಕುರಿತ ಅಧ್ಯಯನ ಸೇರಿ ವಿವಿಧ ಉದ್ದೇಶಗಳಿಗೆ ಬಳಕೆಯಾಗಲಿದೆ. ಸ್ಕಾಟ್ಸ್ಯಾಟ್-1 ಉಪಗ್ರಹವು ಓಶಿಯನ್ ಸ್ಯಾಟ್-2 ಯೋಜನೆಯ ಮುಂದುವರಿದ ಭಾಗವಾಗಿದ್ದು, ಹವಾಮಾನ ವರದಿ ಮತ್ತು ಮುನ್ಸೂಚನೆ, ಗಾಳಿಯ ದಿಕ್ಕು ಮತ್ತು ಚಲನೆ ಸೇರಿ ಹಲವು ಪ್ರಮುಖ ದತ್ತಾಂಶವನ್ನು ನಿಯಂತ್ರಣ ಕೇಂದ್ರಕ್ಕೆ ರವಾನಿಸಲಿದೆ. ಇದು ಕ್ಯೂಬ್ಯಾಂಡ್ ಸ್ಕ್ಯಾಟೋಮೀಟರನ್ನು ಸಹ ಹೊತ್ತೊಯ್ಯುವಲ್ಲಿ ಸಫಲವಾಗಿದೆ. ಸ್ಕಾಟ್‌ ಸ್ಯಾಟ್-1 ಉಪಗ್ರಹವನ್ನು ಆಂಧ್ರಪ್ರದೇಶದ ಶ್ರೀಹರಿಕೋಟಾದಿಂದ ಪಿಎಸ್ಎನಲ್ವಿಗ-35 ರಾಕೆಟ್ ಮೂಲಕ ಬೆಳಗ್ಗೆ 9.15ರ ಸುಮಾರಿಗೆ ಲಾಂಚ್ ಮಾಡಲಾಗಿದೆ.ಇದರಜೊತೆ ಏಕಕಾಲಕ್ಕೆ 2 ಕಕ್ಷೆ ಸೇರೋ 8 ಉಪಗ್ರಹಗಳನ್ನ ಲಾಂಚ್ ಮಾಡಲಾಗಿದೆ. ಶ್ರೀಹರಿಕೋಟಾ, ಸೆ.26-ಭಾರತದ ಸಾಗರದ ಮೇಲೆ ನಿರಂತರ ಕಣ್ಗಾವಲು ಇರಿಸುವ ಮತ್ತು ಹವಾಮಾನ ವೈಪರಿತ್ಯಗಳ ಬಗ್ಗೆ ನಿಖರ ಮಾಹಿತಿ ನೀಡುವ ಸ್ಕ್ಯಾಟ್ಸ್ಯಾಗಟ್-1 ಸೇರಿದಂತೆ ಒಟ್ಟು 8 ಉಪಗ್ರಹಗಳನ್ನು ಆಂಧ್ರಪ್ರದೇಶದ ಶ್ರೀಹರಿಕೋಟಾದಿಂದ ಇಂದು ಬೆಳಿಗ್ಗೆ ಒಂದೇ ರಾಕೆಟ್ ಮೂಲಕ ಯಶಸ್ವಿಯಾಗಿ ಉಡಾವಣೆ ಮಾಡಲಾಗಿದೆ. ಇದು ಭಾರತೀಯ ಬಾಹ್ಯಾಕಾಶ ಸಂಶೋ ಧ ನಾ ಸಂಸ್ಥೆ-ಇಸ್ರೋದ ಮತ್ತೊಂದು ಐತಿಹಾಸಿಕ ಸಾಧನೆಯಾಗಿದ್ದು, ಇವುಗಳಲ್ಲಿ 3 ಭಾರತೀಯ ಉಪಗ್ರಹಗಳಾಗಿದ್ರೆ 5 ವಿದೇಶಿ ಸ್ಯಾಟ್ ಲೈಟ್ಗಥಳಾಗಿವೆ. ಅಲ್ಜಿರಿಯಾ ಮೂರು (ಅಲ್ಸ್ಯಾಗಟ್-1ಬಿ, ಅಲ್ಸ್ಯಾಗಟ್-2ಬಿ ಮತ್ತು ಅಲ್ಸ್ಯಾ ಟ್-1ಎನ್) ಹಾಗೂ ಅಮೆರಿಕ (ಪಾತ್ಫೈಂಥಡರ್-1) ಮತ್ತು ಕೆನಡಾದ (ಎನ್ಎ(ಲ್ಎ‍ಸ್-1) ತಲಾ ಒಂದೊಂದು ಉಪಗ್ರಹಗಳೊಂದಿಗೆ ಒಟ್ಟು ಎಂಟು ಸ್ಯಾಟಲೈಟ್ಗಸಳ ಉಡ್ಡಯನ ಮಾಡಿರುವುದು ಒಂದು ಚಾರಿತ್ರಿಕ ಸಾಧನೆಯಾಗಿದೆ. ಹವಾಮಾನ ಮುನ್ಸೂಚನೆ, ಚಂಡಮಾರುತ ಪತ್ತೆಗಾಗಿ ಇಸ್ರೋ ಒಂದು ಉಪಗ್ರಹ ಸಿದ್ಧಪಡಿಸಿದೆ. ಇನ್ನುಳಿದ ಎರಡಲ್ಲಿ ಒಂದಾದ `ಪ್ರಥಮಂ’ ಸ್ಯಾಟಲೈಟ್ ಅನ್ನು ಬಾಂಬೆ ಐಐಟಿ ವಿದ್ಯಾರ್ಥಿಗಳು ಬಾಹ್ಯಾಕಾಶದಲ್ಲಿ ಎಲೆಕ್ಟ್ರಾನ್ ಅಧ್ಯಯನಕ್ಕಾಗಿ ತಯಾರಿಸಿದ್ದಾರೆ. ಮತ್ತೊಂದು ಉಪಗ್ರಹವಾದ ಪೈ ಸ್ಯಾಟ್ ಅನ್ನು  ಭೂಮಿಯ ಚಿತ್ರ ತೆಗೆಯುವುದಕ್ಕಾಗಿ ಬೆಂಗಳೂರಿನ ಪಿಇಎಸ್ ಕಾಲೇಜ್ ವಿದ್ಯಾರ್ಥಿಗಳು ತಯಾರಿಸಿದ್ದಾರೆ.  . . ಉಪಗ್ರಹಗಳು 730 ಕಿ.ಮೀ. ದೂರದಲ್ಲಿರುವ ಸೂರ್ಯ ಸ್ಥಾಯಿ ಕಕ್ಷೆಗೆ (ಸನ್ ಸಿಂಕ್ರೋನಸ್ ಅರ್ಬಿಟ್) ಸೇರಿವೆ. ಭಾರತೀಯ ಶೈಕ್ಷಣಿಕ ಸಂಸ್ಥೆಗಳ ಮತ್ತು ವಿದೇಶಿ ಉಪಗ್ರಹಗಳನ್ನು 689 ಕಿ.ಮೀ.ದೂರದಲ್ಲಿರುವ ಧೃವೀಯ ಕಕ್ಷೆ ಸೇರಿದೆ ಎಂದು ಇಸ್ರೋ ವಿಜ್ಞಾನಿಗಳು ಹೇಳಿದ್ದಾರೆ. ಉಪಗ್ರಹಗಳನ್ನು ಒಯ್ಯುವ ಪಿಎಸ್ಎ ಲ್ವಿೀ ಅವುಗಳನ್ನು ಪ್ರತ್ಯೇಕ ಕಕ್ಷೆಗಳಿಗೆ ಸೇರಿಸುತ್ತಿರುವುದು ಇದೇ ಪ್ರಪ್ರಥಮ ಎಂಬುದು ಇಸ್ರೋದ ಮತ್ತೊಂದು ಹೆಗ್ಗಳಿಕೆಯಾಗಿದೆ. ಸ್ಕ್ಯಾಟ್ಸ್ಯಾ ಟ್-1 ಉಪಗ್ರಹವು ಭಾರತದ ಸಾಗರಗಳ ಮೇಲೆ ನಿರಂತರ ಕಣ್ಗಾವಲು ಇಡುವುದಲ್ಲದೇ, ಹವಾಮಾನ ಅಧ್ಯಯನ, ಚಂಡಮಾರುತವೂ ಸೇರಿದಂತೆ ವಿವಿಧ ಮಾರುತಗಳು ಮತ್ತು ವಾತಾವರಣದಲ್ಲಿನ ವೈಪರಿತ್ಯಗಳ ಬಗ್ಗೆ ನಿಖರ ಮಾಹಿತಿಯನ್ನು ರವಾನಿಸಲಿದೆ. ಅಲ್ಲದೇ ಭೂಮಿಯ ಚಿತ್ರಗಳನ್ನು ತೆಗೆಯಲಿದೆ. ಶ್ರೀಹರಿಕೋಟಾದ ಸತೀಶ್ ಧವನ್ ಬಾಹ್ಯಾಕಾಶ ಕೇಂದ್ರದಿಂದ ಇಂದು ಬೆಳಿಗ್ಗೆ ಉಡ್ಡಯನವಾದ ಉಪಗ್ರಹಗಳು ಯಶಸ್ವಿಯಾಗಿ ಕಕ್ಷೆ ಸೇರಿದ್ದು, ಸಮರ್ಥವಾಗಿ ಕಾರ್ಯನಿರ್ವಹಿಸುತ್ತಿವೆ ಎಂದು ಇಸ್ರೋ ನಿರ್ದೇಶಕ ದೇವಿಪ್ರಸಾದ್ ಕಾರ್ನಿಕ್ ತಿಳಿಸಿದ್ದಾರೆ. ಹಾಸನದಲ್ಲಿರುವ ಮಾಸ್ಟರ್ ಕಂಟ್ರೋಲ್ ಫೆಸಿಲಿಟಿ (ಎಂಸಿಎಫ್) ಈ ಉಪಗ್ರಹಗಳ ಕಾರ್ಯನಿರ್ವಹಣೆಯ ಉಸ್ತುವಾರಿ ವಹಿಸಲಿದ್ದು, ಅಗ್ಗಿಂದಾಗ್ಗೆ ಉಪಗ್ರಹ ಛಾಯಾಚಿತ್ರಗಳು ಮತ್ತು ಇತರ ಮಾಹಿತಿಗಳನ್ನು ಪಡೆಯಲಿದೆ.
ಉಲ್ಲೇಖಗಳು
ವರ್ಗ:ಕೃತಕ ಉಪಗ್ರಹಗಳು ವರ್ಗ:ಬಾಹ್ಯಾಕಾಶ
ಕರ್ನಾಟಕದ ವಿಶೇಷ ಅಡುಗೆಗಳು
ಬೆಳಗಿನ ಉಪಾಹಾರ
ನವಣೆ/ಸಾಮೆ ಅಕ್ಕಿ/ರಾಗಿ ಮೊದಲಾದ ಧಾನ್ಯಗಳಿಂದಲೂ ದೋಸೆ, ಇಡ್ಲಿ, ರೊಟ್ಟಿ, ಉಪ್ಪಿಟ್ಟು ಮೊದಲಾದವುಗಳನ್ನು ತಯಾರಿಸುತ್ತಾರೆ.
ಊಟ
ವಿಶೇಷ ದಿವಸಗಳಲ್ಲಿ ಊಟವನ್ನು ಎಲೆಯ ಮೇಲೆ ಬಡಿಸುವುದು ಸಾಮಾನ್ಯ. ಬಾಳೆಯ ಎಲೆಯ ಮೇಲೆ ಬಡಿಸಿದ ಭೋಜನಕ್ಕೆ ವಿಶೇಷವಾದ ರುಚಿ. ಮುತ್ತುಗದ ಎಲೆಗಳನ್ನು ಕಡ್ಡಿಗಳಿಂದ ಹಚ್ಚಿ ಕೂಡಾ ಊಟದ ಎಲೆ ಮತ್ತು ದೊನ್ನೆಗಳನ್ನು ತಯಾರಿಸುತ್ತಾರೆ. ಎಲೆಯ ಮೇಲೆ ಒಂದು ವಿಶಿಷ್ಟ ಕ್ರಮದಲ್ಲಿ ಅಡಿಗೆಗಳನ್ನು ಬಡಿಸಲಾಗುತ್ತದೆ. ಉಪ್ಪು, ಒಂದೆರಡು ಬಗೆಯ ಕೋಸಂಬರಿ, ಗೊಜ್ಜು, ಒಂದೆರಡು ಬಗೆಯ ಪಲ್ಯಗಳು, ಉಪ್ಪೇರಿ/ಹಪ್ಪಳ/ಸಂಡಿಗೆ, ಪಾಯಸ, ತೊವ್ವೆ, ಚಿತ್ರಾನ್ನ ಮತ್ತು ಅನ್ನ ಬಡಿಸುವವರೆಗೆ ಪಂಕ್ತಿಯಲ್ಲಿ ಕುಳಿತವರು ಕಾಯುತ್ತಾರೆ. ಅನ್ನದ ಮೇಲೆ ತುಪ್ಪ ಬಡಿಸಲಾಗುತ್ತದೆ. ಇದಾದ ನಂತರ ಪಂಕ್ತಿ ಭೋಜನ ಪ್ರಾರಂಭವಾಗುತ್ತದೆ. ಮಜ್ಜಿಗೆ ಹುಳಿ ಅಥವಾ ತರಕಾರಿ ಕೂಟು ಇವುಗಳಲ್ಲಿ ಯಾವುದಾದರೂ ಒಂದನ್ನು ಬಡಿಸುತ್ತಾರೆ. ಕೆಲವೊಮ್ಮೆ ಬಿಸಿಬೇಳೆ ಹುಳಿಯನ್ನ ಮೊದಲಾದ ಖಾದ್ಯಗಳನ್ನು ಬಡಿಸುವುದೂ ರೂಢಿಯಲ್ಲಿದೆ. ಕೆಲವು ಕಡೆ ಈ ಸಂದರ್ಭದಲ್ಲಿ ಪುಲಾವ್ ಬಡಿಸುತ್ತಾರೆ; ಅದರೊಂದಿಗೆ ಮೊಸರುಬಜ್ಜಿಯ ಸಾಂಗತ್ಯ ಇರುತ್ತದೆ. ಸಂಡಿಗೆಹುಳಿ ಎಂಬ ವಿಶೇಷವನ್ನು ಕೆಲವು ಸಂದರ್ಭಗಳಲ್ಲಿ ತಯಾರಿಸಲಾಗುತ್ತದೆ - ಉದಾಹರಣೆಗೆ ಮದುವೆಯ ಹಿಂದಿನ ದಿನ ನಡೆಯುವ ದೇವರ ಸಮಾರಾಧನೆ ಅಥವಾ ದೇವರೂಟದ ದಿವಸ ಸಂಡಿಗೆಹುಳಿ ಮಾಡುವುದು ರೂಢಿ. ಇದಾದ ನಂತರ ಬಿಸಿ ಸಾರಿನ ಸರದಿ. ಪಂಕ್ತಿ ಭೋಜನದಲ್ಲಿ ಬಡಿಸಲು ತಡವಾದರೆ ಕುಳಿತವರು ಹಿಂದೆ ಬಡಿಸಿದ ಕೋಸಂಬರಿ ಇತ್ಯಾದಿ ಖಾದ್ಯಗಳನ್ನು ಮೆಲ್ಲುತ್ತಾ ಕಾಯುತ್ತಾರೆ. ಸಿಹಿಭಕ್ಷ್ಯ ಮತ್ತು ಖಾರದ ಭಕ್ಷ್ಯಗಳನ್ನು ಇದಾದ ನಂತರ ಬಡಿಸುತ್ತಾರೆ. ಸಿಹಿಭಕ್ಷ್ಯಗಳಲ್ಲಿ ಜನಪ್ರಿಯವಾದವು ಬೇಳೆಯ ಹೋಳಿಗೆ, ಕೊಬ್ಬರಿ ಹೋಳಿಗೆ, ಮಂಡಿಗೆ, ಲಾಡು, ಚಿರೋಟಿ, ಫೇಣಿ, ಮೊದಲಾದವು. ಖಾರದ ಭಕ್ಷ್ಯಗಳಲ್ಲಿ ಜನಪ್ರಿಯವಾದವು ಖಾರದ ಕಾಳು, ಆಂಬೊಡೆ, ಮೊದಲಾದವು. ಪಾಯಸ, ಚಿತ್ರಾನ್ನ ಇವುಗಳನ್ನು ಇದಾದ ನಂತರ ಬಡಿಸಲಾಗುತ್ತದೆ. ಊಟದ ಕೊನೆಗೆ ಅನ್ನ-ಮಜ್ಜಿಗೆಗಳನ್ನು ಬಡಿಸುತ್ತಾರೆ.
ಕೆಲವು ಕಡೆ ಈ ಊಟದ ಪದ್ಧತಿಯಲ್ಲಿ ಒಂದಷ್ಟು ವ್ಯತ್ಯಾಸಗಳನ್ನು ಕಾಣಬಹುದು. ಉದಾಹರಣೆಗೆ ಕೆಲವು ಕಡೆ ಸಿಹಿಭಕ್ಷ್ಯವನ್ನು ಮೊದಲು ಬಡಿಸಲಾಗುತ್ತದೆ. ಎಲೆಯೂಟದ ಪಂಕ್ತಿಭೋಜನದಲ್ಲಿ ಜನ ಅಕ್ಕಪಕ್ಕದಲ್ಲಿ ಕುಳಿತು ಮಾತಾಡುತ್ತಾ ಊಟ ಮಾಡಲು ಅವಕಾಶವಿರುತ್ತದೆ. ಅತಿಥಿಗಳಿಗೆ ಉಪಚಾರ ಮಾಡಲು ಆತಿಥೇಯ ಖುದ್ದಾಗಿ ತುಪ್ಪ ಬಡಿಸುವ ಕ್ರಮ ರೂಢಿಯಲ್ಲಿದೆ. "ನಿಧಾನವಾಗಿ ಊಟ ಮಾಡಿ" ಎಂದು ಆತಿಥೇಯ ಅತಿಥಿಗಳಿಗೆ ಉಪಚರಿಸುವುದು ರೂಢಿ. ಊಟದ ನಡುವೆ ದೇವರನಾಮಗಳನ್ನು ಹಾಡುವ ಪದ್ಧತಿ ಕೂಡಾ ಅಲ್ಲಲ್ಲಿ ಇದೆ. ಊಟವಾದ ನಂತರ ತಾಂಬೂಲ ವನ್ನು ನೀಡಲಾಗುತ್ತದೆ. ಸಂಜೆಯ ಆರತಕ್ಷತೆ ಕಾರ್ಯಕ್ರಮಗಳಲ್ಲಿ ಪಂಕ್ತಿಭೋಜನದ ಬದಲಾಗಿ ಐರೋಪ್ಯರಿಂದ ಪ್ರಭಾವಿತವಾದ ಬಫೇ ಮಾದರಿಯ ಊಟ ಜನಪ್ರಿಯವಾಗಿದೆ. ಇಲ್ಲಿ ಪಂಕ್ತಿಯಲ್ಲಿ ಕುಳಿತು ಊಟ ಮಾಡುವ ಬದಲು ಅತಿಥಿ ತಾನೇ ತಟ್ಟೆಯನ್ನು ಕೈಯಲ್ಲಿ ಹಿಡಿದು ತನಗೆ ಬೇಕಾದ ಪದಾರ್ಥಗಳನ್ನು ಕೇಳಿ ಬಡಿಸಿಕೊಳ್ಳುವ ಕ್ರಮವಿರುತ್ತದೆ. ಬಡಿಸುವವರು ವಿವಿಧ ಭಕ್ಷ್ಯಗಳನ್ನು ಸಾಲಾಗಿ ಕೌಂಟರಿನಲ್ಲಿ ಇಟ್ಟುಕೊಂಡು ನಿಲ್ಲುತ್ತಾರೆ. ಉತ್ತರಭಾರತೀಯ ಮತ್ತು ದಕ್ಷಿಣಭಾರತೀಯ ಖಾದ್ಯಗಳು ಎರಡನ್ನೂ ಇಂಥ ಊಟದಲ್ಲಿ ಸವಿಯಬಹುದು. ಜನಪ್ರಿಯವಾದ ಖಾದ್ಯಗಳೆಂದರೆ ನಾನ್ ರೊಟ್ಟಿ ಮತ್ತು ಅದರೊಂದಿಗೆ ಕುರ್ಮಾ, ಮಸಾಲೆದೋಸೆ, ಅನ್ನ-ಸಾರು, ಒಂದೆರಡು ಸಿಹಿಭಕ್ಷ್ಯ, ಒಂದೆರಡು ಖಾರಭಕ್ಷ್ಯ ಹಾಗೂ ಮೊಸರನ್ನ. ಸಿಹಿಭಕ್ಷ್ಯಗಳಲ್ಲಿ ಫೇಡೆ, ಜಿಲೇಬಿ, ಗುಲಾಬ್ ಜಾಮೂನ್, ಐಸ್ ಕ್ರೀಂ ಮೊದಲಾದವು ಜನಪ್ರಿಯವಾಗಿವೆ. ಖಾರಭಕ್ಷ್ಯಗಳಲ್ಲಿ ಗೋಭಿ ಮಂಚೂರಿ ಎಂಬ ಚೈನಾ ಮೂಲದ ಖಾದ್ಯ, ಬೇಬಿ ಕಾರ್ನ್ ಮಂಚೂರಿ, ಪಕೋಡಾ, ಆಲೂ ಬೋಂಡಾ ಮೊದಲಾದವು ಜನಪ್ರಿಯವಾಗಿವೆ.
ಉತ್ತರ ಕರ್ನಾಟಕದ ಸಸ್ಯಾಹಾರಿ ಊಟ ವಿಶಿಷ್ಟ ಮೆನು ಹೀಗಿದೆ
ಎಣ್ಣೆ-ಗಯಿ / ತುಂಬು-ಗಯಿ - ಸಣ್ಣ ಬದನೆಕಾಯನ್ನು ನೆಲದ ಕಡಲೆಕಾಯಿ, ನೆಲದ ಎಳ್ಳು, ಶುಂಠಿ, ಬೆಳ್ಳುಳ್ಳಿ, ಗರಂ ಮಸಾಲಾ, ಉಪ್ಪು, ಮತ್ತು ನಂತರ ಸಾಟಿ ಈರುಳ್ಳಿ ಮತ್ತು ಇತರ ಮಸಾಲೆಗಳೊಂದಿಗೆ ಸೇರಿದಂತೆ ತುಂಬಿಸಿ. ಬದನೆಕಾಯಿ ಬದಲಿಗೆ ಯಾವುದೇ ಇತರ ಸೂಕ್ತ ತರಕಾರಿ ಬಳಸಬಹುದು.ಜನಪ್ರಿಯ ಸಿಹಿತಿನಿಸುಗಳು ಶೇಂಗ ಉಂಡೆಗೊಡಿ ಹುಗ್ಗಿ
ಶೇಂಗಾ / ಸೇಸಮೆ ಚಟ್ನಿ - ವಿವಿಧ ನೆಲದ ಕಡಲೆಕಾಯಿ ಅಥವಾ ಎಳ್ಳಿನ ತಯಾರಿಸಲಾಗುವ ಪುಡಿ / ಡ್ರೈ ಚಟ್ನಿ.
ಕೆಂಪು ಕಾರ ಅಥವಾ ರಂಜಕ - ಒಂದು ವ್ಯಂಜನ ಪದಾರ್ಥದಂತೆ ಸೇವಿಸುವ ಚಟ್ನಿ ಪೇಸ್ಟ್ ಕೆಂಪು ಮೆಣಸಿನಕಾಯಿಗಳಳೊಂದಿಗ ಮಾಡಲಾಗುತ್ತದೆ.
ದಕ್ಷಿಣ ಕರ್ನಾಟಕ ವ್ಯಂಜನಗಳು
ದಕ್ಷಿಣ ಕರ್ನಾಟಕ ಅಥವಾ ಹಳೆಯ ಮೈಸೂರು ಪ್ರದೇಶದ ಬಯಲುಸೀಮೆ ಅಥವಾ ಇಂದಿನ ಕೋಲಾರ, ಬೆಂಗಳೂರು, ಮೈಸೂರ್, ತುಮಕೂರು , ಮಂಡ್ಯ, ಹಾಸನ, ಚಾಮರಾಜನಗರ ಸೇರಿದಂತೆ ಬಯಲು ಎಂದು ಕರೆಯಲಾಗುತ್ತದೆ. ರಾಗಿ ಮತ್ತು ಅಕ್ಕಿ ಅತಿ ಮುಖ್ಯವಾದ ಪ್ರಧಾನ ಧಾನ್ಯಗಳು, ಜೋಳ ಮತ್ತು ಜೋಳ ಯಾ ಅಂತಹುದೇ ಧಾನ್ಯ ಸಹ ಪ್ರದೇಶದ ಒಣ ಭಾಗಗಳಲ್ಲಿ ಬೆಳೆದು ಸೇವಿಸಲಾಗುತ್ತದೆ. ದಿನದ ಮೊದಲ ಊಟ ಸಾಕಷ್ಟು ಗಣನೀಯ ಉಪಹಾರ ಹೊಂದಿದೆ. ನಿಯಮಿತವಾಗಿ ಊಟ ರಾಗಿ ಮುದ್ದೆ ಅಥವಾ ರಾಗಿ ಹಿಟ್ಟು, ಕಣಕದ ಖ್ಯಾದ ಸಾಮಾನ್ಯವಾಗಿ ಇವು ಸೇರಿವೆ: ಸಾರು, ಅನ್ನ ಮತ್ತು ಮೊಸರು ಒಂದು ಮೇಲೋಗರ ತಯಾರಿಸಲಾಗುತ್ತದೆ. ಐಚ್ಛಿಕವಾಗಿ ಜೊತೆಯಲ್ಲಿರುವ ಕೋಸಂಬರಿ ಎಂಬ ಸಲಾಡ್, ವಿವಿಧ ಪಲ್ಯಗಳು ಸೇರಿವೆ (ಹುರಿದ, ಬೇಯಿಸಿದ ಅಥವಾ ಸಾಟಿ ಮಸಾಲೆ ಹಾಕಿದ ತರಕಾರಿಗಳು) ಮತ್ತು ವರ್ಗೀಕರಿಸಿದ ಉಪ್ಪಿನಕಾಯಿ.
External links
ವರ್ಗ:ಆಹಾರ
ವೈಯಕ್ತಿಕ ಕಾಳಜಿ
ವೈಯಕ್ತಿಕ ಆರೈಕೆ ವಸ್ತುಗಳು ವೈಯಕ್ತಿಕ ನೈರ್ಮಲ್ಯ, ವೈಯಕ್ತಿಕ ಅಂದಗೊಳಿಸುವಿಕೆ ಅಥವಾ ಸೌಂದರ್ಯೀಕರಣಕ್ಕಾಗಿ ಬಳಸುವ ಗ್ರಾಹಕ ಉತ್ಪನ್ನಗಳಾಗಿವೆ.
ಸೌಂದರ್ಯವರ್ಧಕಗಳು ಮತ್ತು ವೈಯಕ್ತಿಕ ಆರೈಕೆ ಉದ್ಯಮವು ಭಾರತದಲ್ಲಿ ವೇಗವಾಗಿ ಬೆಳೆಯುತ್ತಿರುವ ಗ್ರಾಹಕ ಉತ್ಪನ್ನಗಳ ವಲಯಗಳಲ್ಲಿ ಒಂದಾಗಿದೆ, ಇದು ವಿದೇಶಿ ಕಂಪನಿಗಳಿಗೆ ಬಲವಾದ ಸಾಮರ್ಥ್ಯವನ್ನು ಹೊಂದಿದೆ. ಭಾರತದಲ್ಲಿ ವೈಯಕ್ತಿಕ ಆರೈಕೆ ಮತ್ತು ಸೌಂದರ್ಯವರ್ಧಕ ವಲಯವು ನಿರಂತರ ಬೆಳವಣಿಗೆಯನ್ನು ತೋರಿಸಿದೆ, ಭಾರತದಲ್ಲಿ ಚಿಲ್ಲರೆ ಅಂಗಡಿಗಳು ಮತ್ತು ಅಂಗಡಿಗಳಲ್ಲಿ ಶೆಲ್ಫ್ ಜಾಗವು ಹೆಚ್ಚುತ್ತಿದೆ, ಪ್ರಪಂಚದಾದ್ಯಂತದ ಸೌಂದರ್ಯವರ್ಧಕಗಳನ್ನು ಸಂಗ್ರಹಿಸಲಾಗಿದೆ.
ದೇಶೀಯ ಉದ್ಯಮದಲ್ಲಿ ಗಾತ್ರ ಮತ್ತು ಬೆಳವಣಿಗೆಯ ಪ್ರವೃತ್ತಿಗಳು
ಭಾರತೀಯ ಸೌಂದರ್ಯವರ್ಧಕಗಳು ಮತ್ತು ಸೌಂದರ್ಯ ಉತ್ಪನ್ನಗಳ ವಿಭಾಗವು ತಡವಾಗಿ ಸ್ಥಿರ ಬೆಳವಣಿಗೆಯನ್ನು ಕಾಣುತ್ತಿದೆ. ಇದನ್ನು ಪ್ರಾಥಮಿಕವಾಗಿ ಐದು ಪ್ರಮುಖ ವರ್ಗಗಳಾಗಿ ವಿಂಗಡಿಸಲಾಗಿದೆ - ದೇಹದ ಆರೈಕೆ, ಮುಖದ ಆರೈಕೆ, ಕೂದಲು ಆರೈಕೆ, ಕೈ ಆರೈಕೆ ಮತ್ತು ಬಣ್ಣ ಸೌಂದರ್ಯವರ್ಧಕಗಳು. ಭಾರತೀಯ ಸೌಂದರ್ಯ ಮತ್ತು ವೈಯಕ್ತಿಕ ಕಾಳಜಿ (ಬಿಪಿಸಿ) ಉದ್ಯಮವು 8 ಬಿಲಿಯನ್ ಯುಎಸ್ ಡಾಲರ್ ಎಂದು ಅಂದಾಜಿಸಲಾಗಿದೆ. ಭಾರತದ ತಲಾವಾರು ಸೌಂದರ್ಯ ಮತ್ತು ವೈಯಕ್ತಿಕ ಕಾಳಜಿಗಾಗಿ ಖರ್ಚು ಮಾಡುವಿಕೆಯು ಭಾರತದ ಜಿಡಿಪಿ ಬೆಳವಣಿಗೆಗೆ ಅನುಗುಣವಾಗಿ ಬೆಳೆಯುತ್ತಿದೆ.
ಉತ್ಪನ್ನಗಳು
ವೈಯಕ್ತಿಕ ಆರೈಕೆಯಲ್ಲಿ ಕ್ಲೆನ್ಸಿಂಗ್ ಪ್ಯಾಡ್, ಕಲೋನ್, ಕಾಟನ್ ಸ್ವ್ಯಾಬ್, ಕಾಟನ್ ಪ್ಯಾಡ್, ಡಿಯೋಡರೆಂಟ್, ಐ ಲೈನರ್, ಫೇಶಿಯಲ್ ಟಿಶ್ಯೂ, ಹೇರ್ ಕ್ಲಿಪ್ಪರ್, ಲಿಪ್ ಗ್ಲಾಸ್, ಲಿಪ್ ಸ್ಟಿಕ್, ಲಿಪ್ ಬಾಮ್, ಲೋಷನ್, ಮೇಕಪ್, ಹ್ಯಾಂಡ್ ಸೋಪ್, ಫೇಶಿಯಲ್ ಕ್ಲೆನ್ಸರ್, ಬಾಡಿ ವಾಶ್, ನೇಲ್ ಫ್ಲೈ ಗಳು, ಪೊಮೆಡ್, ಸುಗಂಧ ದ್ರವ್ಯಗಳು, ರೇಜರ್‌ಗಳು, ಶೇವಿಂಗ್ ಕ್ರೀಮ್, ಮಾಯಿಶ್ಚರೈಸರ್, ಬೇಬಿ ಪೌಡರ್, ಟಾಯ್ಲೆಟ್ ಪೇಪರ್, ಟೂತ್ ಪೇಸ್ಟ್, ಮುಖದ ಚಿಕಿತ್ಸೆ, ವೆಟ್ ಪೈಪ್ಸ್, ಟವೆಲ್‌ಗಳು ಮತ್ತು ಶಾಂಪೂಗಳು ಇರುತ್ತವೆ.
ಈಗ ಪರಿಸರ ಸ್ನೇಹಿ ಉತ್ಪನ್ನಗಳು, 100% ಕೈಯಿಂದ ತಯಾರಿಸಿದ ಸಾಬೂನುಗಳು ಮತ್ತು ಬ್ರಾಂಡ್ ಸಾಬೂನುಗಳು ಇವೆ ಮತ್ತು ನೀವು ಅವುಗಳನ್ನು ಆನ್ಲೈನ್ ಸ್ಟೋರ್‌ಗಳು ಮತ್ತು ಅಗ್ರಿಗೇಟರ್‌ಗಳ ಮೂಲಕ ಖರೀದಿಸಬಹುದು.